SVIM AKCIONARIMA AGBN ! - Page 12\nNaslov: Re: SVIM AKCIONARIMA AGBN ! Sre Apr 09, 2014 1:55 pm\nŠkoberne - zastupnik EU investitora(AGBN). Qwest: Škoberne izvršni diretor, Vera Mihatovič-poznato ime u vezi AGBN. Qwest u vlastništvu ACH. Spašavanje imovine od stečaja ili prepakovanje (Kipar-Kipar)? Elements Capital Partners, neki mali venture capital fund, ko zna pravog vlastnika? Ne bi kupovao Qwesta, da nisam siguran u veliki profit.(profit...ekspropriacija vlastnika AGBN) Mutno, ali interesantno.\nNaslov: Re: SVIM AKCIONARIMA AGBN ! Sre Maj 07, 2014 4:35 pm\nGoast i ostale kolege. Da li ima nešto novo oko Agrobanke? Krajem meseca će biti 2 godine kako su ugasili Agrobanku\nNaslov: Re: SVIM AKCIONARIMA AGBN ! Sre Maj 07, 2014 9:45 pm\nIzvini što se mešam, ali šta ti ovde očekuješ?\nPriča je završena odavno...\nNaslov: Re: SVIM AKCIONARIMA AGBN ! Čet Maj 08, 2014 2:05 pm\nNarodna banka Srbije ukazuje da „akcionari mogu zatražiti preispitivanje odgovornosti nekadašnjeg Izvršnog i Upravnog odbora Agrobanke i zatražiti odštetu od njih, budući da su imali ključnu ulogu u upravljanju bankom i nadzoru nad svim aspektima njenog poslovanja“.\nNBS podvlači da se „posebno mogu preispitati bonusi i naknade ovih članova u periodu u kojem su generisani gubici koji nisu na transparentan način i kroz objektivne izveštaje saopštavani samim akcionarima, javnosti i regulatornim telima“.\nNarodna banka smatra za potrebno da podseti akcionare Agrobanke da „moraju biti svesni da su preuzeli rizike ovlašćujući organe banke da zastupaju njihove interese u upravljanju poslovanjem banke“ , da su „problemi u poslovanju i funkcionisanju banke prvenstveno odraz slabosti ili nemoći postojećih akcionara“ i da je zato logično da se „akcionarskim kapitalom garantuje za gubitke akcionarskog društva“.\nČinom oduzimanja dozvole za rad Agrobanci, članovima njenog izvršnog i upravnog odbora, razrešenim uvođenjem prinudne uprave 29. decembra 2011. godine, uvedena je trajna zabrana budućeg učešća u izvršnom ili upravnom odboru bilo koje banke u Srbiji.\nNaslov: Re: SVIM AKCIONARIMA AGBN ! Čet Maj 08, 2014 4:48 pm\nNarodna banka Srbije ne spominje svoju odgovornost i šta akcionari mogu od nje tražiti.\nNaslov: Re: SVIM AKCIONARIMA AGBN ! Sub Maj 10, 2014 10:49 am\nA evo i AOD, pa vidite ko je likvidirao banku i sa kim imamo posla (državna posla):\nNaslov: Re: SVIM AKCIONARIMA AGBN ! Sub Maj 10, 2014 3:52 pm\nAko je neko uzeo mito valjda ne misliš da mu ga je država dala.\nPre će biti da je neko od tajkuna ili iz UO banke dao pare da se nešto sakrije, jer da je\ndržava htela da sakrije, ne bi nikome davala mito...\nIzgleda da je veliko broj poistovetio državu sa lopovima, a za to je zaslužan DS i ekipa, oni su bili umislili da su oni = država, ali to nije dugog veka, kao što vidimo.\nNaslov: Re: SVIM AKCIONARIMA AGBN ! Sub Maj 10, 2014 9:18 pm\nPa, ko je imao interes da uvede banku u stečaj?\nAko je neko državni službenik i u ime države nanese neprocenjivu štetu privrednom subjektu - u ovom slučaju banci i akcionarima, pa iako je podmitljiv, onda nije taj službenik kriv nego jednostavno država, u ovom slučaju NBS i AOD. U čitavoj stvari značajnu ulogu je imao i upropastitelj banaka M. Dinkić, koliko se sećam Dinkić je bio spiker te odluke, a i on je sada debelo u...\nKo je koga tada podmićivao ne znam, samo znam da to nisu ljudi koji su kompetentno i zakonito razrešili problem Agrobanke.\nNaslov: Re: SVIM AKCIONARIMA AGBN ! Ned Maj 11, 2014 1:44 am\nBanka ima diskreciono pravo da nekome dodeli kredit na osnovu zaloge koju on nudi ili da ne da isti taj kredit.\nDakle moj stan koji vredi 100.000 evra, banka može da uzme u zalog i da mi da kredit od milion evra.\nNiko ne može to da im zabrani, to je njihovo diskreciono pravo, UO banke to odobri i sve je ok.\nJa platim prvu ratu kredita i onda im kažem da više nemam para, oni uzmu moj stan i mogu s njim da se slikaju... Isto važi i za neku firmu, koja vredi milion evra, ali mi se odobri kredit od 10 miliona evra.\nPare od onih milion evra podelim s nekima iz UO banke ili već s kim i to je to...\nŠtatu su akcionarima naneli članovi UO banke i "procenitelji" mog stana - sve po zakonu i sve legalno!\nNe shvatam u čemu je problem?\nNaslov: Re: SVIM AKCIONARIMA AGBN ! Sre Maj 14, 2014 2:49 am\nHajde TI nam reci, ko je imao taj interes?\nAli pazi: pitanje je precizno - KO JE IMAO INTERES?\nDakle ne ko je završio psao, već KO JE IMAO INTERES?\nNaslov: Re: SVIM AKCIONARIMA AGBN ! Sre Maj 14, 2014 11:06 am\nMalo si me precenila, ali nameće mi se da su to isti subjekti.\nRukovodstvo je dovelo banku do gubitka, ali ono što sledi je isto protivzakonito i tu su odgovorni i subjekti države. Da li su imali interes, pa vidi se na ovom poslednjem primeru...\nNaslov: Re: SVIM AKCIONARIMA AGBN ! Sre Maj 14, 2014 11:44 am\nAko zaista postoji takvo diskreciono pravo banaka, onda je to svesno zakonsko resenje kojim je omogucena pljacka. Ujedno je ovaj tvoj post i odgovor @Sneki na pitanje "ko je imao interes?" Ocito su to stranacki paraziti na vlasti. Prosto je neverovatno da se podele krediti svojim pacovima sa beznacajnim zalogom koji onda, mrtvo hladno proglase da ne mogu da vrate krediti a onda sefovi partija iz budzeta namire stetu. I, nikome ni dlaka sa glave. Price o bilo cemu maskirane "strucnim ekonomsko-finansijskim izrazima" sluze za naivnu raju koja takvima daje glasove ukoliko lepse lazu.[/quote]\nNaslov: Re: SVIM AKCIONARIMA AGBN ! Sre Maj 14, 2014 12:00 pm\nТо решење постоји свуда у свету и примењује се што је делом довело и до пропасти банака током кризе 2007.\nNaslov: Re: SVIM AKCIONARIMA AGBN ! Pet Maj 16, 2014 9:44 am\nAdvokatska kancelarija u svome ugovoru navodi, da će Ustavnom sudu Srbije, da podnese inicijativu za ispitivanje ustavnosti odredba Zakona o stečaju banaka i društva za osiguranje.\nNaslov: Re: SVIM AKCIONARIMA AGBN ! Pet Maj 16, 2014 3:56 pm\nMislim da još uvek nije ništa podnešeno ustavnom sudu.\nDruga zanimljiva situacija. Nisam skoro gledao CRHOV pa ne znam kada su se desile promene.\nU vlasništvu se pojavio na trećem mestu SALINK LIMITED sa 31685 akcija\nInače SALINK je vlasnik B92 sa 21,4%, a vlasnik SALINK-a je EAST CAPITAL (Švedska)\nMolim Bonda ako zna nešto o ovome ili kada su se promene u CRHOV-u dogodile da nam napiše.\nNaslov: Re: SVIM AKCIONARIMA AGBN ! Pet Maj 16, 2014 4:06 pm\nBulat hvala i\nNaslov: Re: SVIM AKCIONARIMA AGBN ! Pet Maj 16, 2014 7:52 pm\nO kojoj advok. kanc. se radi?\nI šta znači "u svome ugovoru navodi, da će Ustavnom sudu Srbije, da podnese inicijativu za ispitivanje ustavnosti odredba Zakona o stečaju banaka i društva za osiguranje"?\nOni prvo moraju na sudu (ne na ustavnom) da izgube spor, pa tek kad ih i Ustavni sud odbije, mogu u Strazburg...\nKako će tamo da prodju nije jasno, ali je pitanje KOLIKO PARA traže za svoje usluge i da li GARANTUJU uspeh?\nOna bajka o "arbitraži" je nadam se sada svima jasno da je čista budalaština i zamazivanje očiju....\nNaslov: Re: SVIM AKCIONARIMA AGBN ! Sub Maj 17, 2014 9:19 pm\nPromene: 14.05.2012. - 16.05.2014. (T-3) ili 09.05.2012. - 13.05.2014.\nNaslov: Re: SVIM AKCIONARIMA AGBN ! Ned Maj 18, 2014 6:26 pm\nRadi se o više puta pomenuti advokatskoj kancelariji. U ugovoru stoji i klauzula, da se ne širi suština ugovora.\nNaslov: Re: SVIM AKCIONARIMA AGBN ! Pon Maj 19, 2014 3:52 am\nNaslov: Re: SVIM AKCIONARIMA AGBN ! Uto Maj 27, 2014 3:18 am\n2 zanimljiva clanka :\nTekst je "MALO VIŠE NEGO" bajat jer je od 26. 10. 2012. godine!!\nMislim da je smešno danas citirati tekstove od pre više od 2 god.\nAgrobanka na dnevnom redu sastanka Erjavec-Mrkić\nPitanje srpske Agrobanke, u kojoj su pored akcionara iz drugih evropskih država udeo ....\nBajato, bajato, bajato!\nNaslov: Re: SVIM AKCIONARIMA AGBN ! Uto Maj 27, 2014 10:58 pm\nDve godine od zatvaranja Agrobanke\nBeograd -- 25. maja navršilo se tačno dve godine od zatvaranja Agrobanke. Akcionari banke podsećaju na "do sada neviđenu pljačku imovine akcionara u svetskim razmerama".\n"Dve godine slušaju priče o borbi protiv korupcije i kriminala u zemlji gde je privatna imovina plen Državno-finansijsko-političko-tajkunskog kriminala", navode akcionari Agrobanke u zajedničkom saopštenju..\n"Šta očekivati u zemlji u kojoj je zbog mita uhašena osoba na čelu institucije (AOD) koja treba da predstavlja simbol sigurnosti finansijskog sistema a koju imenuje Vlada Republike Srbije.Šta očekivati u zemlji gde je takva osoba potpisnik sporazuma o osnivanju Komiteta za finansijsku stabilnost", pitaju se Akcionari Agrobanke.\nAkcionari navode da su članovi Komiteta za finansijsku stabilnost i guverner NBS Jorgovanka Tabaković, ministar finansija Lazar Krstić, predsednik Komisije za hartije od vrednosti Zoran Ćirović, direktor Uprave za nadzor nad finansijskim institucijama, državni sekretar u Ministarstvu finansija, viceguverner NBS zadužen za finansijsku stabilnost, kao i generalni direktor Sektora za kontrolu poslovanja banaka u NBS.\nNaslov: Re: SVIM AKCIONARIMA AGBN ! Sre Maj 28, 2014 5:20 am\nTacno. Nisam obratio paznju na datum.\nNaslov: Re: SVIM AKCIONARIMA AGBN ! Sre Maj 28, 2014 3:59 pm\nKO DUGUJE AGRO BANCI ???\nNa listi kompanija koje je Agrobanka kreditirala nalaze se i dve firme iz sastava „Koncerna Farmakom“, šabačkog biznismena Miroslava Bogićevića. Agrobanka od „Farmakoma MB“ potražuje oko 10 miliona evra, a skoro istu sumu i od Fabrike akumulatora Sombor, koja je deo Bogićevićeve poslovne imperije.\nIzmeđu sedam i 10 miliona evra Agrobanci duguju „Zekstra“, vlasništvo Dragana Đurića, koji je ujedno i predsednik FK Partizan.\nU toj grupi su i firme „Nikolas“, „Lutra“, „Planum“, „Vino Župa“, „Prokupac Beograd“, „Prima Kikinda“, „Navip Zemun“, HIP Azotara Pančevo, BDO Agro i PKB Imes, čiji je direktor Rajko Latinović bio i predsednik UO Agrobanke.\nBivša uprava bila je, po svemu sudeći, bolećiva i prema firmama u stečaju. Zato sada više od 10 miliona evra banka potražuje od Velefarma VFB, jedne od zavisnih firmi ćerki nekada jedne od najmoćnijih veledrogerija na Balkanu, nad kojom je proletos pokrenut postupak stečaja.\nBanci tri firme iz Valjeva duguju oko 22 miliona evra, „Srbijanka“ oko 10, a po šest miliona kompanije „Vujić“ i „Sloga“.\nNaslov: Re: SVIM AKCIONARIMA AGBN ! Sre Maj 28, 2014 6:02 pm\nSada neka mi neko od nasih ekonomskuh strucnjaka sa foruma odgovori u cemu je problem da se ti dugovi naplate od Lazarevica, Djurica, Bogicevica,...? Ja sam glup da to shvatim.\nNaslov: Re: SVIM AKCIONARIMA AGBN ! Sre Maj 28, 2014 11:35 pm\nOprosti al malo jesi...\nValjda te poplava malo "opalila" ili "vanredna situacija"\nDakle Lazarević sa 2 firme oko 15 miliona evra - može da se naplati ako se želi i AKO vlasnik (Lazarević) ne otera firme u stečaj u tom slučaju Lazarević ne garantije svojom imovinom za dug već samo imovinom svojih firmi\nFarmakom MB = 20 miliona evra duga, firma je u buli da se ne zna, jedino politički može da se isčupa, ali s obzirom da se petljao oko "kupovine" Politike i Novosti zarad Tadića i Petrovića (guru iz Šapca - advokt ex-ministar poljoprivrede) mislim da će da traži "reprogram" jer se odrekao upravljačkih prava u Politici...\nDakle = NIŠTA ili jako malo, biće i stečaja...\nZekstra, Dragan Djurić dug je oko 10 miliona evra, dao je neki zalog da ga ne drže u bukagijama, ali para nema i neće ih biti sve firme koje poseduje su u stečaju ili samo što nisu...\nLičnom imovinom ne garantuje za svoje firme, tako da kada one odu u stečaj, on svoj keš koji je izvukao mirno čuva u stranim bankama, čak ni njegove jahte ne mogu da budu pplenjene i sve po zakonu\n„Nikolas“, „Lutra“, „Planum“, „Vino Župa“, „Prokupac Beograd“, „Prima Kikinda“, „Navip Zemun“, HIP Azotara Pančevo, BDO Agro i PKB Imes, čiji je direktor Rajko Latinović bio i predsednik UO Agrobanke.\nOd ovih nema NIŠTA!!!\nČak je Antonić bio i u UO Prokupac, a AGBN je prodala 20% akcija iste firme sa gubitkom...\nNe verujem da je to slučajno, evo pogledaj ovde, predposlednji post:\nSve ekipa bez para, sve je razvuklo i otišlo u inostranstvo, firme su gole ljušture.\nOd ovih nema ništa, a Antonić je obožavao ekipu iz Valjeva (Lutra - vlasnik ex-ministar policije: ubili mu premijera, a on nije našao za shodno da da ostavku, pa sad ti vidi kakav je to čovek) a nije bio imun ni na Čovića (FMP), para tu neće biti....\nAntonić je voleo da ide na Povlen, da se "razgovara" sa Mihajlovićem, a čest gost im je bio i "otac nacije" Dobrica Ćosić\nSve zavisi šta je bila zaloga, a ona je uglavnom bila višestruko precenjena da bi ekipa mogla da se tali....\nNaslov: Re: SVIM AKCIONARIMA AGBN ! Čet Maj 29, 2014 12:17 am\nHvala @Smile na opsirnom odgovoru. Sve to sto si napisao mene jos vise zbunjuje. Imaju pare ali im NIKO ne moze uzeti. O kakvoj borbi protiv korupcije je onda rec?\nZar je problem izmeniti Zakone koji onemogucuju naplatu dugovanja od bogatuna?\nJa, ovako glup imam resenje za takve a "veliki borac protiv korupcije" zamajava raju (na zalost veoma uspesno) "hapsenjima".\nNaslov: Re: SVIM AKCIONARIMA AGBN ! Čet Maj 29, 2014 1:36 am\nMnogo se ti praviš em naivan, em "blesav".\nPa lepo ti zakon (u kapitalizmu) kaže šta je d.o.o. = društvo sa ograničenom odgovornošcu !\nDakle, firma odgovara samo firminim vlasništvom, a ne vlasništvom vlasnika firme!\nTako je i sa akcionarskim društvom, ono odgovara samo imovinom društva, inače bi svi akcionari odgovarali i svojom imovinom (a to ti se opet ne bi dopalo, jer bi svi akcionari AGBN morali da svojom imovinom nadoknade gubitak banke).\nNe shvatam zašto ti je to teško da skapiraš?\nDa, zakon može da se promeni, ali ne bi bio u skladu sa EU regulativom i kapitalističkim društvenim uredjenjem...\nOdlučili smo se za EU i kapitalizam, dakle to ti je to!\nP.S. A korupcija je nešto drugo....\nNaslov: Re: SVIM AKCIONARIMA AGBN ! Čet Maj 29, 2014 10:02 am\nZaista ispadam glup kada ne mogu da shvatim da onaj ko uzme i ne vrati kredit to ne mora da radi ako je stranacki finansijer. To moraju da vracaju samo obicni smrtnici. Takav je taj napredni zakon koji nam omogucuje brz put u EU drustvo. Ako bismo to promenili bili bi nazadni i nikako na dobrom putu.\nEto, izgleda sam uspeo da shvatim glavnu caku. Hvala svima koji mi pomogose u tome.\nNaslov: Re: SVIM AKCIONARIMA AGBN ! Sub Maj 31, 2014 11:05 am\nBEOGRAD - Radosav Lale Sekulić, bivši direktor "Habitfarma" preminuo je jutros u Beogradu u 76. godini života, posle duže bolesti.\nBio je osumnjičen za malverzacije u Agrobanci, a izbegao je krivičnu odgovornost jer su lekari utvrdili da je teško bolestan. Sud je tada naložio da se njegovo zdravstveno stanje prati i proverava na mesec dana.\nNaslov: Re: SVIM AKCIONARIMA AGBN ! Sub Maj 31, 2014 11:55 am\nZnaci pojeo vuk magarca.\nLpopvi se nakradu, obogate, utvrdi se njihova krivica,\na onda dodje bolest, pa posle vise godina i smrt,\na onda njegova familija uziva u plodovima kradje.\nNiko im nista ne moze i sve po zakonu. Alal vera.\nI da dodam uopste mi ga nije zao. Neka gori u paklu.\nNaslov: Re: SVIM AKCIONARIMA AGBN ! Ned Jun 29, 2014 2:38 pm\nSrbija | nedelja 29.06.2014. | 13:44\nAkcionari Agrobnke traže pomoć EU\nBeograd -- Akcionari Agrobanke saopštili su da su morali da se obrate predstavnicima EU, budući da Vlada Srbije ne obraća pažnju na njihove probleme.\nNaslov: Re: SVIM AKCIONARIMA AGBN ! Sre Jul 02, 2014 1:14 pm\nAkcionari Agrobanke podnelu su tužbu protiv Dražave za nadoknadu štete Privrednom Sudu u Beogradu preko advokatske kancelarije Matić-Alimpijević.\nADVOKATSKO DRUŠTVO MATIĆ-ALIMPIJEVIĆ OD, BEOGRAD (VRAČAR)\ntel: 011/ 7582-297\nNaslov: Re: SVIM AKCIONARIMA AGBN ! Uto Jul 08, 2014 11:37 pm\nNaslov: Re: SVIM AKCIONARIMA AGBN ! Pon Jul 28, 2014 10:28 am\nSRBIJA | PONEDELJAK 28.07.2014. | 09:32\nAkcionari Agrobanke traže imovinu


Pitanje Kosova i Republike Srpske: Teški dani su pred Srbijom\n11 Decembra, 2020 11 Decembra, 2020 admin\t0 Comments\nNovoizabrani predsednik SAD Džozef Bajden, kao i večina američkih spoljnopolitičkih eksperata u nevladinom sektoru već imaju oformljene snažne stavove po pitanju Balkana i oni su se malo promenili od pre 30 godina do danas, smatra nekadašnji ambasador SAD u Srbiji Bil Montgomeri i konstatuje da će to predstavljati izazov za Srbiju, prenosi Tanjug. Montgomeri kaže da ne veruje da zemlje ovog regiona mogu krenuti napred ka pomirenju sve dok je međunarodna zajednica „fiksirana“ na te davno oformljene ciljeve, među kojima je i želja da povrate ili da kreiraju multietnička društva u BiH i na Kosovu.\nPragmatična realnost je, ističe Montgomeri, da je prihvatanje multietničkih društva, toliko željenih od Zapada na Kosovu i u BiH, ne samo nešto što se ne dešava, već da je to glavni razlog zašto obe zemlje ostaju nestabilne i što su zemlje “druge klase“ u Evropi.\n– Oni veruju u punu nezavisnost Kosova u aktuelnim granicama – kaže Montgomeri za Tanjug, a povodom sednice Komiteta za spoljne poslove Predstavničkog doma SAD na kome su već poznati promoteri nezavisnosti Kosova, na čelu sa Eliotom Engelom i Medlin Olbrajt davali preporuke novoj administraciji o politici prema regionu i Srbiji.\nSmatra da sada treba očekivati veće interesovanje nove američke administracije i za Bosnu i Hercegovinu što, kako kaže, podrazumeva „čvrst stav“ u održavanju celovitosti BiH na temeljima Dejtonskog sporazuma ili sa određenim izmenama, ali na račun smanjenja ovlaščenja za oba entiteta u toj zemlji.\n– Smatram da će ovo biti izazov za vladu Srbije – ističe Montgomeri i dodaje da postoje legitimni razlozi za zabrinutost zbog takvih pozicija, aludirajući na ideje o kompromisnom rešenju kosovskog problema, ali i na status Republike Srpske.\nOn objašnjava da se stanje status kvoa u regionu ne menja, jer je stav političkog Zapada da će bilo koja promena granica bilo gde u regionu ojačati pritisak za promene granica svuda u regionu, što on vidi kao glavni argument za sprečavanje bilo kakvog dogovora na Kosovu u poslednje vreme\nA kao argumente kojima se brani ovaj stav – da nema promena u regionu – navodi, to što, kako kaže, bosanski Muslimani u potpunosti veruju da su oni „krvlju platiti“ očuvanje BiH u ovim okvirima, „bez izmena“, i ističe da „niko na Zapadu ne želi izbijanje nasilja na Balkanu.“\nUz to, dodaje, kod Evropljana, postoji zabrinutost, mada to oni nikada, kako kaže, neće priznati, da bi promene u BiH „mogle da se završe sa muslimanskom državom u srcu Evrope“.\nMontgomeri kaže i da je stav SAD da bi bilo koja promena granica ojačala pritisak za njihovu promenu svuda u regionu „glavni argument za sprečavanje bilo kakvog sporazuma na Kosovu u poslednje vreme“.\nZaista je, kaže, teško podržati ideju promene granica, pogotovo zato što je ona uvek propadala i to je jedan od glavnih razloga za nepopustljivu poziciju SAD, „uprkos nedostatku napretka nakon toliko vremena“.\n„Bez obzira na to što su se svi ovi događaji iz 90-ih dogodili pre više od 20 godina, mi smo i dalje zarobljeni u verovanjima koja su formirana u to vreme“, kaže Montgomeri i dodaje da je jedan od glavnih ciljeva međunarodne zajednice, koga su se dosledno držali sve ove godine, bio da povrate ili kreiraju multietnička društva u BiH i na Kosovu.\n– Takvo društvo je postojalo u BiH prethodno, ali ratni lideri namerno su počinili takve stravične zločine protiv drugih etničkih grupa da pomirenje ostaje neostvareni san. Zbog toga, 25 godina nakon kraja rata tri etničke grupe su ostale ozbiljno podeljene. Na Kosovu, kosovski Albanci i Srbi nikada nisu ni bili zaista integrisani – konstatuje Montgomeri.\nOn kaže da je, bez obzira na to, međunarodna zajednica nastavila da insistira na tom cilju, iako sve govori da to ne fukcioniše.\n– Prihvatanje bolne realnosti je veoma teško i možda moralno pogrešno, ali neuspeh da se to uradi garantuje da se neće promeniti ni postojeće stanje – zaključuje Montgomeri.\n← NAKON VAŽNE SEDNICE: Oglasila se Ana Brnabić s OVIM VESTIMA!\nNove mere od ponedeljka: 4 dileme koje muče Krizni štab →\nJoš jedan GOAT argument: Đoković oborio novi rekord\nEKSKLUZIVNI LANAC HOTELA DOLAZI U SRBIJU! Stigla zvanična potvrda iz Amerike (FOTO)\n4 Juna, 2021 4 Juna, 2021 admin\t0\nĐOKOVIĆ JURI NOVO FINALE AO: Evo kada Novak igra protiv ruske senzacije\n17 Februara, 2021 17 Februara, 2021 admin\t0


Turkovićeva postupa neovlašteno, bez saglasnosti Predsjedništva BiH\n10/01/2022 | 18:54 ⇒ 18:55 | Autor: SRNA\nMinistarka inostranih poslova u Savjetu ministara Bisera Turković već duže vrijeme postupa neovlašteno i vuče nelegalne diplomatske poteze bez saglasnosti Predsjedništva BiH, što je slučaj i sa upućivanjem nota ambasadama Rusije, Srbije i Kine u BiH, rekla je Srni savjetnica srpskog člana Predsjedništva BiH Ana Trišić-Babić.\nAna Trišić BabićFoto: Glas Srpske\n- Upoznati smo o dostavljanju tih tzv. nota od Ministarstva inostranih poslova i ukazujemo da je riječ o neovlaštenom postupanju ovog ministarstva, jer je Predsjedništvo BiH isključivo ovlašteno za vođenje spoljne politike i nije instruisalo Ministarstvo u ovom smislu, odnosno nije odobrilo predmetno postupanje - naglasila je Babićeva.\nOna je navela da se, u skladu sa tim, smatra da BiH nije komunicirala nikakav diplomatski demarš pomenutim državama, o čemu su one već i obaviještene.\nPrema njenim riječima, te tzv. note ne proizvode dejstvo u diplomatskom saobraćaju i smatra se da nisu ni dostavljene.\n- Inače, Turkovićeva ima dugu istoriju zloupotrebe dužnosti i pokušaja nelegalnog djelovanja. Vjerujemo da će i aktuelni pokušaj doprinijeti akumulaciji osnova za odgovarajuće postupanje nadležnih disciplinskih, administrativnih i pravosudnih organa BiH - navela je Babićeva.\nMinistarka spoljnih poslova u Savjetu ministara Bisera Turković uputila je danas note ambasadama Ruske Federacije, Kine i Srbije zbog prisustva predstavnika ambasada događajima koji su održani 9. januara u Banjaluci.\nOna smatra da je taj čin protivan odluci Ustavnog suda BiH.\nMajkić: EU pristrasna - jednima bezuslovni status, druge nepovratno udaljava\n15:20 > I drugostepenom presudom Hamzabegovićeva oslobođena optužbe za finansiranje terorizma\n08:05 > Sutra doček patrijarha Porfirija u Tuzli\n18:05 > Majkić: Dvodnevni samit u Briselu teško da će išta novo donijeti BiH\n15:14 > Formiran Tim za pripremu sastanka konstituence zemlja u okviru MMF-a i Svjetske banke


Ventilacija, Bošnjace :: Daibau.rs\nDimnjaci Električar, elektroinstalacije Električna merenja Gasne instalacije Grejanje Kamini Klima uređaji, klime Liftovi Solarni sistemi Ventilacija Vodoinstalater\nTražim dobrog ponuđača, montera ventilacionih sistema: Skupili smo i proverili ponuđače, montere ventilacionih sistema, koji rade u mestu Bošnjace i okolini. Pošaljite potražnju i zainteresovani ponuđači, monteri ventilacionih sistema će vas kontaktirati za pregled, predračun i ponude.\tDobar ponuđač, monter ventilacionih sistema Bošnjace, koji može da uradi:\tkontrolisano prozračivanje, prozračivanje s rekuperacijom, prozračivanje split klimom, centralno prozračivanje, lokalna rekuperacija, i ostale povezane poslove će se sigurno naći i za vas.\tviše\n15 NAJBOLJI REZULTATI ZA PONUĐAČI, MONTERI VENTILACIONIH SISTEMA BOŠNJACE\nSAMOSTALNA ZANATSKA RADNJA BIBAC GORAN RANĐELOVIĆ PR LEBANE\nViše od 10 godina smo napravili veliki broj projekata za klimatski uređaji, klime. Naša ekipa ima kapacitete, da napravi manje i srednje narudžbe. Izvodimo sva područja za kupatila. Sedište preduzeća ...\n✓ VENTILACIJA\t, Lebane\nNAJBOLJE OCENJENI PONUĐAČI, MONTERI VENTILACIONIH SISTEMA U VAŠOJ OKOLINI:\nTERMOTEHNIKA KGH DOO ORLJANE\nTERMOTEHNIKA KGH je sinonim za kvalitetnog izvođača instalaterskih poslova preko 11 godina. Predstavništvo nam se nalazi u naselju Orljanem, u blizini Doljevca i na lokalnom tržištu predstavljamo lide...\n✓ VENTILACIJA\t,\nFirma TERMO-MARKET iz Leskovca je osnovana 2007. godine i od tada uspešno posluje na području građevinarstva. Bavimo se postavljanjem vodovodnih, kanalizacionih, grejnih i klimatizacionih sistema. Naš...\n✓ VENTILACIJA\t, Leskovac\nGRAĐEVINSKA RADNJA MARGO MARJAN CONIĆ PREDUZETNIK LESKOVAC\nGRAĐEVINSKA RADNJA MARGO iz Leskovca je na našem tržištu još od 2007. godine i od tada se uspešno bavimo građevinskim radovima po sistemu ključ u ruke. Naš tim i ekipa su vema uspešni u svom poslu, od...\nBrestovac (leskovac), VENTILACIJA\nZadovoljne stranke pri nas naručuju usluge za solarni kolektorji više od 8 godina. Naša sposobna ekipa ima kapacitete, da uradi srednje i veće narudžbe. Izvedemo sve usluge za solarni kolektorji. Radi...\n✓ VENTILACIJA\t, Brestovac (leskovac)\nZANATSKA RADNJA TERMOINŽENJERING ZORAN STOJANOVIĆ PR LESKOVAC\nPonosimo se sa više od 11 godina iskustva za usluge - kupatila. Naša sposobna ekipa može da preuzme projekte manjeg i srednjeg opsega. Naša prevladujoča delatnost su vodoinstalacije. Preduzeće ima adr...\nZANATSKA RADNJA AKVATERM MILAN MILENKOVIĆ PREDUZETNIK LESKOVAC\nPreko 10 godina smo izveli veliki broj referentnih projekata za klimatski uređaji, klime. Naše preduzeće je sposobna da napravi manje i srednje radove. Naša primarna delatnost su adaptacija kupatila. ...\nSLAĐANA RANĐELOVIĆ PR RADNJA ZA UGRADNJU I ODRŽAVANJE VODOVODA, KANALIZACIJA I GREJNIH SISTEMA BRAĆA RANĐELOVIĆ KUKULOVCE\nPreko 3 godina smo skupili dosta referenci za vodoinstalacije. Naše preduzeće ima kapacitete, da preuzme manje i srednje radove. Naša glavna delatnost su solarni kolektorji. podno grejanje izvodimo ok...\nNOVICA ĐORĐEVIĆ PR RADNJA ZA ODRŽAVANJE I POSTAVLJ\nPreko 3 godina smo realizovali mnogo referentnih objekata za toplotne pumpe. Naša iskusna ekipa može da napravi projekte manje i srednje veličine. Obavljamo sve uluge za kupatila. Sedište preduzeća je...\nLJILJANA SAVIĆ PR POSTAVLJANJE GREJNIH I KLIMATIZACIONIH SISTEMA DAMICO PLUS LESKOVAC\nPreko 2 godina smo realizovali veliki broj referentnih objekata za izrada kotlarnice. Naša iskusna ekipa može da završi manje i srednje radove. Radimo sva područja za podno grejanje. Preduzeće se nala...\nNAJBOLJE OCENJENI PONUĐAČI, MONTERI VENTILACIONIH SISTEMA U ŠIROJ OKOLINI\nLOGIC DOO ZRENJANIN\nPreduzeće Logic DOO iz Zrenjanina je firma koja se bavi pružanjem usluga projektovanja, izvođenja investicionih radova i trgovine iz oblasti termo-tehnike, termo-energetike, gasnih i sanitarnih insta...\n✓ VENTILACIJA\t, Zrenjanin\nANTIĆ KLIMATIZACIJA DOO BEOGRAD\nPreduzeće Antić Klimatizacija DOO uspešno posluje duže od 14 godina i bavi se projektovanjem i postavljanjem klimatizacionih i ventilacionih sistema. U našoj ponudi se nalaze celokupni sistemi klimati...\n✓ VENTILACIJA\t, 260\nKLIMA M DOO BEOGRAD\nPreduzeće KLIMA M DOO osnovano je davne 1993. godine u Beogradu. Godinama se uspešno bavimo izradom projektne dokumentacije za termotehničke instalacije, uvozom i prodajom opreme za klimatizaciju, gre...\n✓ VENTILACIJA\t, Beograd\nDOO ALFACO INŽENJERING ČAČAK\nPreduzeće Alfaco Inženjering DOO iz Čačka aktivno je na tržištu punih 26 godina i uspešno se bavi montažom i projektovanjem grejnih, rashladnih, klimatizacionih i ventilacionih sistema. Pored navedeno...\nENERGY NET SERVICES DOO KAĆ\nPreduzeće Energy Net DOO osnovano je daleke 1991. godine i od tada do danas uspelo je da postane jedno od vodećih regionalnih preduzeća u oblasti grejanja, klimatizacije, ventailacije i instalacione i...\n✓ VENTILACIJA\t, Kać\nSVI IZVOĐAČI RADOVA U KRAJU BOŠNJACE\nArhitekta, geometar, projektant, Bošnjace\n3D modelovanje, renderi Bošnjace\nArhitektura, arhitekta Bošnjace\nDizajn enterijera Bošnjace\nPejzažna arhitektura Bošnjace\nProcenitelj nekretnina Bošnjace\nŠef gradilišta Bošnjace\nGrađevinski radovi, Bošnjace\nGrađevinski materijal Bošnjace\nGrađevinski radovi Bošnjace\nObnova, sanacija Bošnjace\nSpecijalni građevinski radovi Bošnjace\nZemljani radovi Bošnjace\nKrovovi, limarija, Bošnjace\nDrvene nastrešnice Bošnjace\nKrov, Izrada krova Bošnjace\nKrovni prozori Bošnjace\nLimarski radovi Bošnjace\nPokrivanje krova Bošnjace\nRavni krovovi Bošnjace\nProzori, vrata, senila, Bošnjace\nDrveni prozori Bošnjace\nGaražna vrata Bošnjace\nMontaža vrata Bošnjace\nMontaža, ugradnja prozora Bošnjace\nObnova drvenih prozora Bošnjace\nSobna vrata Bošnjace\nStaklo, staklorezac Bošnjace\nUnutrašnja senila Bošnjace\nZastakljivanje terase Bošnjace\nCentralno grejanje, toplotne pumpe, hlađenje, vodovod i električne instalacije, Bošnjace\nElektričar, elektroinstalacije Bošnjace\nElektrična merenja Bošnjace\nKlima uređaji, klime Bošnjace\nSolarni sistemi Bošnjace\nFasade, moleraj, Bošnjace\nGipsarski radovi Bošnjace\nGrađevinske skele Bošnjace\nKrečenje, moler Bošnjace\nVentilisane fasade Bošnjace\nMalterisanje, košuljice, Bošnjace\nCementna košuljica Bošnjace\nPodovi, keramika, Bošnjace\nEpoksidni podovi Bošnjace\nIndustrijski podovi Bošnjace\nItison, tepison Bošnjace\nKeramika, keramičar Bošnjace\nVinilni podovi, PVC podovi Bošnjace\nMetalne konstrukcije, Bošnjace\nBravarija, bravarske usluge Bošnjace\nKovano gvožđe, kovane ograde Bošnjace\nMetalne konstrukcije Bošnjace\nMetalne ograde Bošnjace\nMetalne stepenice Bošnjace\nMetalni nameštaj, oprema Bošnjace\nStolarija, nameštaj, Bošnjace\nBaštenske garniture, baštenski nameštaj Bošnjace\nDrvene ograde Bošnjace\nDrvene stepenice Bošnjace\nManje popravke nameštaja Bošnjace\nNameštaj po meri Bošnjace\nObloge za zid Bošnjace\nRenoviranje, obnova kuhinje Bošnjace\nRestauracija nameštaja Bošnjace\nSastavljanje nameštaja, kuhinje Bošnjace\nTapaciranje nameštaja Bošnjace\nUređenje, asfaltiranje, Bošnjace\nCisterne za vodu Bošnjace\nDekorativni kamen Bošnjace\nDrvene terase Bošnjace\nHortikultura, bašta, dvorište Bošnjace\nPopločavanje, behaton Bošnjace\nPVC ograde Bošnjace\nTeraco kamen Bošnjace\nUređenje dvorišta Bošnjace\nAgencija za čišćenje Bošnjace\nČišćenje dimnjaka Bošnjace


Vilijam Šekspir Henri VIII\nVilijam Šekspir: Henri VIII\nPočetnaClassicBLOGVilijam Šekspir: Henri VIII\n6. July 2021. in BLOG 0\nVreme zbivanja je razdoblje od 1510. do 1533. Na Henrijevom dvoru dominira kardinal Tomas Vulsi, majstor političkih intriga. Vulsijeve spletke dovode do pogubljenja vojvode od Bakingema, njegovog starog neprijatelja. Ali Vulsi pravi neoprostivu grešku kada pokuša da razvede Henrija i Katarinu Aragonsku. Cilj mu je bio učvršćivanje sopstvene moći, što bi postigao ispunjenjem plana o Henrijevoj ženidbi naslednicom francuskog prestola. Henri ima drugačije planove. On pristaje na razvod, ali za svoju drugu ženu neće odabrati princezu, već kraljičinu damu-pratilju Anu Bolen. Kada to sazna, Vulsi odlaže planirani razvod. Ambiciozna Ana vešto priprema Vulsijev pad. Henri saznaje za kardinalove spletke i primorava ga da se povuče s položaja, a sam nastavlja pregovore s papom o razvodu, koji se završavaju prekidom saradnje. Posle tajnog venčanja sa Henrijem, Ana je krunisana za kraljicu Engleske. Kenterberijski nadbiskup Tomas Kranmer postaje veoma uticajna ličnost na dvoru i izaziva ljubomoru plemića i dvorske aristokratije. Kada se plemići spremaju da nadbiskupa oglase krivim na jednom nameštenom suđenju, kralj uzima pravdu u svoje ruke, oslobađa optuženika i poziva ga za kuma svojoj tek rođenoj kćerki. Na krštenju nadbiskup Kranmer proriče slavu koju će novorođeno dete doneti Engleskoj. Šekspirova publika zna da će se proročanstvo ispuniti, pošto je reč o budućoj kraljici Elizabeti I. Tako je tjudorska ruža (crvena ruža kuće Lankaster), posađena u sukobu i porasla natapana krvlju dinastičkih ratova, procvetala za vreme vladavine Elizabete I.\nPremda ima mišljenja da je ova hronika, koja se ponekad pominje i pod naslovom Sve je istina (All is True), napisana pre 1610, pa čak i oko 1606, uglavnom se smatra jednim od poslednjih Šekspirovih komada. Mnogi poznavaoci su podržali pretpostavku da je ovaj komad, kao i Dva plemenita rođaka (v.), rezultat saradnje Šekspira i Flečera. Dvostrukim autorstvom mogu da se opravdaju neki nedostaci kao što je nepostojanje linearnog razvoja radnje i središnje tačke drame.\nKomad je najverovatnije prvi put izveden za vreme proslave venčanja princeze Elizabete 1612, a prvo javno izvođenje zabeleženo je 23. juna 1613, u Šekspirovom Gloub teatru (Globe Theatre, London). Iste godine, za vreme izvođenja ove predstave, scenski topovski hitac u četvrtoj sceni trećeg čina zapalio je krov zgrade ovog pozorišta koje je izgorelo do temelja.\n(v. Dva plemenita rođaka)\nHENRI VIII (The Famous History of the Life of King Henry the Eighth)\nVILIJAM ŠEKSPIR/DŽON FLEČER\nDramska hronika u pet činova, s prologom, oko 1612.\nLica: 37 (4 ž, 33 m) statisti\nIz knjige Enciklopedija svetske drame od Eshila do danas, tom I, kapitalnog dela domaće istorije književnosti. Opširnije o knjizi pogledajte ovde\nVenčan sa prirodom\nIsidora Sekulić: Narodni jezik naš – ponos naš\nLaza Kostić: Ej, ropski svete!


Dolayak Ejupa Ganica u Sarajevo\nVeć samo pobrojavanje činjenica i tek površna analiza reakcija na presudu engleskog suda da je zahtjev Srbije o izručenju Ejupa Ganića neosnovan pokazuje da se na Balkanu zaista stvari teško mijenjaju. Evo samo da pobrojim činjenice:\nŠta je rekao sudija o razlozima odbijanja zahtjeva Srbije?\n"Nije mi pružen nikakakav novi dokaz koji bi mogao biti opisan kao pouzdan ili zapanjujući. Ovaj proces je pokrenut i koristi se u političke svrhe," rekao je sudija Timothy Workman.\nŠta je rekao Zamjenik tužioca za ratne zločine iz Beograda, Bruno Vekarić, o razlozima odbijanja zahtjeva Srbije u razgovoru za naš radio?\nVekarić na naše pitanje šta misli da je presudilo u odluci britanskog suda kaže da je koliko zna obrazloženje iz sudnice da postoji bojazan da Ganić u Srbiji ne bi imao fer suđenje i da bi taj postupak bio pod političkim pritiskom.\nSudija dakle kaže da je odluka donesena jer nije bilo dokaza, a Zamjenik javnog tužioca da je pušten zato što je izražena bojazan da sudjenje nebi bilo fer!\nEjup Ganić tumači odluku suda kao pobjedu BiH:\n"Koliko god ova muka od pet mjeseci ovdje bila teška za mene, ja se vraćam sa jednom velikom pobjedom u smislu karaktera rata u BiH - da je Bosna bila napadnuta, da je bila žrtva agresije," kaže Ganić u intervjuu za RSE.\nSrbija se jeste u dokumentima pozvala na rat u BiH kao medjunarodni sukob, što je suprotno dosadašnjim tvrdjenima da se radi o gradjanskom ratu – ali se u Londonu dogodila, ipak, samo presuda u jednom sudskom slučaju. Sud se nije bavio karakterom rata niti ga je ocjenjivao.\nPredstavnik SDS-a iz RS, Borislav Bojić kaže da je presuda ¨rezultat lobiranja određenog broja islamskih zemalja. Očito to nije rezultat prava i pravde. Prosto ne mogu da vjerujem da je sud u Engleskoj podlegao takvoj vrsti lobiranja\nDakle ako mi se presuda ne dopada – onda je ona rezultat lobiranja islamskih zemalja, a ako mi se dopada onda je to pobjeda pravde! Tvrditi da islamske zemlje mogu lobirati sud u Engleskoj, u zemlji u kojoj se ni domaći političari ne smiju miješati u sudske poslove je – smiješno, naravno, ali služi političkoj svrsi: insistirati na etničkim i vjerskim podjelama\nEjub Ganić je na aerodromu u Sarajevu dočekan kao pobjednik, 500 ljudi ga je čekalo kao da je dobio zlato na olimpisjkim igrama, njegov povratak se definira kao velika pobjeda BiH i Bošnjaka, daju se izjave, grabe se politički poeni. Čak i pravni savjetnik predsjedavajućeg Predsjedništva BiH Damir Arnaut rekao je da je britansko pravosuđe sugerisalo Srbiji u sporu protiv Ejupa Ganića da ne ulaže žalbu, jer će "proći još gore".!!\nVeoma je teško povjerovati da bi se bilo koji sud neke demokratske države usudio savjetovati jednoj državi da ne ulaže žalbu, a još je manje vjerojatno da je to bilo uz poruku ¨da će proći još gore!¨ Ali, opet ista priča – služi svrsi da se jačaju nacionalne i vjerske podjele.\nTako se balkanska saga nastavlja: najprije je Srbija podigla optužnicu iz političkih razloga i uz čudjenje mnogih (Medjunarodni sud za ratne zločine je poodavno rekao da nema osnova za podizanje optužnice), zatim je Sarajevo presudu predstavilo kao političku pobjedu, (iako se sudilo smao zahtjevu za ektradikciju), a Banjaluka kao sramnu presudu pod utjecajem islamskih zemalja.\nPolitičari se igraju politike, a mi još ne shvaćamo da se igraju – sa nama.


GAY-SERBIA.COM | Kako je Beograd napokon poqueeren\nSkraćenica VIP [v(ery) i(mportant) p(erson).] se odnosi na osobu velike važnosti ili uticaja, a takođe označava i posebne prostore u okviru javnih mesta gde ulaz nije dozvoljen svim 'smrtnicima'\nNastanak ovakvih 'posebnih' prostora svoje korene vuče od davnina, verovatno od nastanka ljudske vrste, kada je postojao minimum hijerarhije uređenja ljudskog društva. Uspostavljanje bilo kakve hijerarije nalaže automatsko distanciranje između onoga koji ima moć i 'potčinjenih' pripradnika/ca zajednice. Ta distanca je doprinela formiranju vertikalne hijerarhije kao tada, jedino mogućeg, oblika vladavine. Ovako uspostavljen vertikalni sistem direktno je proizveo nastanak prvobitnih VIP prostora.\nFizičke karakteristike ovakvih prostora u početku su bile jako skromne u odnosu na kasnije oblike, ali su vrsile identičnu funkciju. Posebna odaja u pećini, lična sojenica, koliba, šator i sl. su te prvobitne arhitektonske jedinice.\nMenjanjem društvenih sistema i odnosa menjao se oblik VIP prostora i načini njegove materijalizacije. Arhitektonska realizacija pratila je trendove svog doba.\nNpr. u hrišćanstvu, u okviru institucije crkve, postoje zasebne prostorije gde je pristup većini pripadnika/vernika zabranjen (oltar, kapele, spratne galerije rezervisane samo za carsku porodicu u vizantijskom periodu i sl.) Na ovoj religijskoj lestvici hijerarhije, ženama je dodatno sankcionisan pristup s obzirom na njihovu polnu pripadnost.\nTeolog Tertulijan piše na početku trećeg veka: ''Kako se potpuno drugačije oseća [muškarac] kada se nekim slučajem razdvoji od svoje žene''\nA onda Apostol Pavle sankcioniše i audio doživljaj i kaže: ''Kao po svima crkvama svetih, žene vaše u crkvama da ćute; jer njima nije dopušteno da govore, nego da se pokoravaju, kao što i Zakon govori. Ako li hoće sta da nauče, neka kod kuće pitaju svoje muževe; jer je neprilično ženi da govori u crkvi'' (1 Kor 14, 34-35).\nUnutrašnjost katedrale Notre Dam u Parizu\nCrkva kao nosilac i održavalac patrijarhalnog sistema (krajnje vertikalno ustrojenog) je samom konceptu VIP prostora dala specifičan kontekst po kome je vrlo jasan diskriminatoran odnos kada je u pitanju polna pripadnost. Ovakav ekskluzivitet VIP prostora se održava i dalje u okvirima institucije crkve.\nKada je u pitanju sakralni VIP onda su carska, kraljevska, kneževska i ostali oblici vlasti kreatori i korisnici ovakvih prostora. Carske, kraljevske i kneževske palate, dvorovi, odmarališta su ili u potpunosti ili većinom bili dostupni nekolicini 'bitnih' ljudi.\nSa daljim grananjem vertikalnih sistema vladavine, VIP prostori počinju da se delokalizuju ulazeći i među manje vertikalno struktiuirane sisteme: gilde, mesne zajednice, organizacije i sl. Arhitektonskom repertoaru VIP prostora mogle bi se pridodati i institucije kažnjavanja i lečenja koji svoj vrhunac doživljavaju tokom XIX veka: zatvori i bolnice. Moderni koncept ovih institucija proizveden je od strane 'stručnjaka': pravnika, doktora, psihijatara koji su, u velikom broju slučajeva, po 'naučnoj eksluzivnosti' određivali ko može ući u ove posebne prostore.\nPočetkom XX veka nastavlja se proces horizontalnog raspršavanja sa i dalje prisutnom vertikalnom hijerarhijom. Taj kontinuitet, realizovan preko novodolazećih političkih i ostalih sistema vlasti i moći, naglasio je nelogičnost i neuništivost ovakvih prostora jer su nastavak svog postojanja dugovali razbijanju vertikalne hijerarhije. Početna ushićenost horizontalnom slobodom brzo se gušila u mnogo čvršćoj vertikalnoj strukturi vlasti, tj. u totalitarizmu (komunizam vs. socijalizam).\nInstitucija savremenog 'fancy' VIP-a je vezana za tehnički i tehnološki razvoj (čitaj: kapitalizam) koji je doprineo omasovljenju medija i stvaranju medijskog prostora koji je uz pomoć konzumenata koji je obeležen rečju show business. Umetnost i moda, nosioci novog talasa, svoju VIP kulminaciju doživljavaju tokom '70-tih za čije smernice je velikim delom odgovoran i sam Andy Warhol. Njegova Factory, medijski angažman, disko kugla i njegovo proročanstvo o petnaestominutnoj slavi su današnja realnost. Prvi korak ka tome je pojava diskoteke. U okviru njenog prostora započinje kreiranje VIP-a kome pristup ima tadašnja umetnička, ekonomska i modna 'elita'. Kulminaciju predstavlja diskoteka 'Studio 54', čiji VIP je redovno posećivao i sam AW. Posebna prostorija u koju mogu ući samo 'poznati' po nečemu, makar to bilo poznanstvo sa nekom od VIP persona, predstavlja alternativu samom klubu s tom činjenicom da su svi prisutni svesni njenog postojanja i ekskluziviteta.\nSvoj kontinuitet, privremeno dezintegrisan pojavom drugačijih show business struja poput new wave-a krajem '70-tih, ima tokom '80-tih kroz popularnu muziku koja ulazi u stalni muzički DJ set diskoteke. Vorholovska ideja o 15-o minutnoj slavi i mogućnosti da to svako može, postaje opsteprihvaćena realnost a muzički mainstream postaje njegov nosilac.\nDiskoteka tokom '80-tih menja i obogaćuje svoj arhitektonski identiet začinjen elektronikom (oprema+muzika). Ona održava prvobitnu koncepciju s tim što dobija još jednu arhitektonsku varijantu nazvanu: klub. On postaje na jedan način alternativa diskoteci jer ne poseduje VIP prostor. Njegov značaj je evidentan tokom '90-tih cvetanjem tzv. tehno kulture kada nešto što je klupska muzika postaje u muzičkom smislu garant mesta gde se puštaju kvalitetniji audio setovi i manje mainstream. Ovakva praksa se nije dugo zadržala jer krajem milenijuma komercijalizacija vraća na velika vrata instituciju VIP prostora.\nInstitucija ovakvog savremenog 'fancy' VIP-a je relativno nova na nasim prostorima.\nNekakvu egzistenciju u tragovima možemo otkriti tokom '80-tih u nekim beogradskim diskotekama. '90-te definitvno brišu njegovo postojanje jer su granice između diskoteke-kluba, mainstreama-alternative potpuno zbrisane i često nelogične. 'Beogradska VIP elita' vaskrsava početkom milenijuma postajući sama sebi svrha. Ekonomski, kulturni i niz drugih faktora, koji su potrebni da bi se ona zaista zvala VIP 'elitom', nije ispunjena. VIP prostori su u većini slučajeva arhitektonski nerazvijeni, svedeni i nelogično locirani. Tu možemo nabrojati sve postojeće popularne beogradske klubove kao sto su Bassement (bivša Zvezda), Baltazar, Plastic (bivši Mondo), zatim masovna dešavanja tipa Lucky Strike festivala na Kalemegdanu i sl. Takvi prostore čine obično separei-jedina mesta gde je moguće sesti, zatim prostorije kojima je promenjena funkcija (tipa Plastic-a), ili prostori koji su ogradom odvojeni od ostalih posetioca/teljki dešavanja poput LS festivala.\nSama je ideja postojanja VIP prostora, u suštini, diskriminatorna, fašistička, da direktno odslikava moć i bilo koji sistem vertikalne hijerarhije gde se određenom soju ljudi pridaje ili samopridaje određena vrsta pijedestala.


U Novom Sadu promovisane "Dobrotske pjesmarice" profesorice i bibliotekarke Aleksandre Tomović\nU okviru manifestacije "Dani Kotora u Novom Sadu" koju Kulturni centar Novog Sada organizuje u saradnji sa Kulturnim centrom "Nikola Đurković" iz Kotora, 19. maja 2018. godine održana je promocija knjige "Dobrotske pjesmarice" autorke, profesorice književnosti i bibliotekarke Aleksandre Tomović. Na "Tribini mladih" osim autorke o knjizi je govorila dr Nevena Varnica, docent na Filozofskom fakultetu u Novom Sadu.\nAleksandra Tomović je rođena 1987. godine u Kotoru. Završila je opšti smjer Gimnazije u Kotoru nakon čega je upisala Filozofski fakultet u Novom Sadu, smjer srpska književnost i jezik. Redovne studije književnosti je završila sa prosječnom ocjenom iznad 9, a zahvaljujući visokom prosjeku bila je stipendista Opštine Kotor tokom cijelog svog školovanja. Master studije je upisala 2010. godine na istom fakultetu, a 2012. godine je odbranila master rad na temu "Poetika baroka na tlu Boke Kotorske. Dobrotske pjesmarice," sa ocjenom 10. Tokom studija učestvovala je na međunarodnim književnim susretima sa radovima na temama iz južnoslovenskih književnosti. Od 2013. godine radi u JU Kulturnom centru "Nikola Đurković" Kotor/Gradska biblioteka i čitaonica Kotor na poslovima koji se tiču\nobrazovanja djece i mladih.\nIzdvaja se njen rad na očuvanju i promovisanju vrijednosti kulturno-istorijske baštine Kotora i Boke Kotorske među mladima. Školske 2014-2015. godine organizovala je i vodila višemjesečnu radionicu na temu "Kulturna prošlost Kotora" sa učenicima devetih razreda osnovnih škola "Narodno heroj Savo Ilić" i "Njegoš." Organizovala je i vodila mnogobrojne kreativno edukativne radionice za djecu predškolskog i nižih školskih uzrasta. U okviru saradnje sa osnovnim i srednjim školama sa teritorije opštine Kotor tri godine zaredom organizuje obilježavanje Svjetskog dana poezije, 21.mart. Kada je riječ o aktivnostima koji se tiču rada sa mladima, ističe se tribina o humanitarnom radu sa gošćom, Biljanom Ivošević, koja je govorila o svom višegodišnjem iskustvu u humanitarnom radu uAfrici. Aleksandra djeluje na afirmisanju mladih umjetnika, među kojima bi istakla pjesničko veče sa mladom kotorskom pjesnikinjom, Barbarom Delać. Aleksandra Tomović je koordinatorka za informacionu i medijsku pismenost u bibliotekama i školama. Učesnica je Uneskovog projekta "Informaciona i medijska pismenost- strategija i praksa," koju u Crnoj Gori Unesko organizuje sa Nacionalnom bibliotekom Đurđe Crnojevic sa Cetinja. "Dobrotske pjesmarice" su prva knjiga Aleksandre Tomović koja je izašla u novembru 2017. godine u izdanju JU Kulturnog centra "Nikola Đurković" Kotor, sufinansirana od Ministarstva kulture Crne Gore. U knjizi su prikazane pjesmarice dobrotskih kapetana s kraja XVIII vijeka i osvijetljen tadašnji kulturološki uspon i bogatstvo Dobrote. Aleksandrina želja je da svojim radom mlade generacije uputi u kulturne vrijednosti Boke Kotorske, da afirmiše stvaralastvo mladih umjetnika i njihov kreativni rad, kao i da uputi na značaj književnosti i umjetnosti u obrazovanju djece i mladih.


Tržište kaže: VRTOGLAVO VISOKA CENA MALINE! - Bolja Zemlja\nOve proizvodne godine, malinari su imali veoma ozbljan problem. Počevši od cene, preko plasmana, pa sve do krađe, kakve smo slučajeve imali zabeležene u Ivanjici. Gostujući u svim medijima, u velikom broju emisija, predstavnici malinara su se trudili da svoj problem reše ili bar makar malo ublaže u nadi da će ih čuti neko ko na to može uticati.\nBorba je bila teška i naporna, međutim rezultati su izostali. Kao i uvek, nema srećnog kraja, a možda i očekivano i beznadežno, preovladao je interes.\nO problemima treba govoriti, pa čak i onda kada su prošli, ili se bar nadamo da jesu?\nMi vam sada prikazujemo realno i istinito stanje na tržištu, dešavanja i cene, koje itekako utiču na građane Srbije. Pre nego što se fokusiramo na trenutno stanje, neophodno je vratiti se u prošlost za nekoliko meseci.\nProizvođač svakako gubi, a veliku svotu novca troši kupac da bi sebi priuštio hranu, postavlja se pitanje ko tu najviše dobija?\nStanje pre nekoliko meseci je bilo sledeće: cena maline za 1 kilogram se kretala u rasponu od 100 do 120 dinara što je za malinare neprihvatljivo! Situacija od pre nekoliko godina, kada se cena maline kretala od 250 dinara, mnogi su o tome govorili kao o natprirodnoj pojavi, govoreći da je to poljoprivrednicima previse!\nDa li je to stvarno tako i ko to zarađuje na grbači poljoprivrednika i poštenih ljudi, tj. običnog naroda?\nPre nekoliko dana, zabeleženo u jednom marketu, samo nekoliko meseci nakon fabuloznih rasprava oko niske i neprihvatljive cene maline, slabog plasmana cena maline je iznosila119,99 dinara ali za 125 grama!\nDa, dobro ste videli i čuli za samo 100 grama u sitno upakovanoj kutijici. A dole ispod cene, sitno ispisanim slovima cena za 1 kilogram malina je 959,92 dinara!\nOvo je po svemu sudeći, reklo bi se dobra ideja, ali i odličan marketinški trik, što možda i jeste! Ovo je dobra ideja poljoprivrednicima, umesto isporuke u velikim gajbicama, zašto isporuke ne bi bilo u malim kutijicama sa ovom gramažom po ovako primamljivoj ceni?\nOnda bi svima bilo jasno da ne može da se profitira na tuđem znoju!\nvisoka cena maline\nPrethodni tekstNedimović: „Podrška prerađivačkom sektoru u fokusu“\nSledeći tekstKako suzbiti KOROVE u ozimim žitima?


Poker Srbija: Miloš Milanović Novi Šampion Danube Poker Masters II Main Event-a!\nDanas sa pravom Jagodina može da slavi - Miloš Milanović potvrdio je svoje znanje u pokeru. Kako je turnir odmicao i finalisti bivali eliminisani, on je gradio kulu od svojih čipova. Kada se stiglo do heads-up duela, Miloš je u svom steku brojao 2.300.000 čipova, dok je njegov protivnik, takođe odličan igrač, Jovan Jojić imao 350.000. Na level-u 23, blinds 10.000/20.000, ante 2.000 sve je bilo završeno. U finalnoj ruci turnira Miloš je sa A-J trijumfovao nad Jovanovim Q-J na bordu 8-A-3-4-8.\nUživo izveštavanje možete pratiti na stranicama našeg FORUM-a u temi Danube Poker Masters II, Casino Beograd , a sve intervjue i video zapise pogledati na zvaničnoj PokerSrbija Youtube stranici. Konačan plasman i nagrade finalista na Danube Poker Masters II Main Event-a:\n1. mesto Miloš Milanović - RSD1.590.000\n2. mesto Jovan Jojić - RSD1.113.000\n3. mesto Marko Pantelić - RSD689.000\n4. mesto Vladan Šakić - RSD477.000\n5. mesto Vladimir Šakić - RSD397.500\n6. mesto Radojica Banković - RSD344.500\n7. mesto Branislav Janićijević - RSD265.000\n8. mesto Tomislav Garmaz - RSD185.000\n9. mesto Draško Bošković - RSD132.500


Programi spomen-zbirke Pavla Beljanskog u januaru - Konkursi regiona\nDokaži da nisi mašina: * Time limit is exhausted. Please reload CAPTCHA. 7 × četiri =\nby KR 26/12/2015 065\n– nedeljne najave –\nU Spomen-zbirci Pavla Beljanskog u toku je gostujuća izložba Miroslav Kraljević i sledbenici (3. 12. 2015 – 21. 02. 2016). Izložba prikazuje izbor od 68 umetničkih dela iz zagrebačke Moderne galerije, prateći razvoj hrvatskog modernizma u prvim decenijama 20. veka. Među 11 autora, najzastupljeniji je Miroslav Kraljević koji je svojim slikarstvom označio početak moderne u hrvatskoj umetnosti približivši je francuskom modernizmu. Njegov uzor sledili su Zlatko Šulentić, Milan Štajner, Marijan Trepše, Milovoj Uzelac, Vilko Gecan, Marino Tartalja, Petrar Dobrović i drugi stvaraoci. Značajnu ulogu u transformaciji Kraljevićevih uticaja i davanju novih smernica kako u hrvatskom, tako i u srpskom slikarstvu dvadesetih godina prošlog veka imao je Sava Šumanović, posle Kraljevića najzastupljeniji umetnik na izložbi.\nDEČJI KUTAK SPOMEN-ZBIRKE\nKreativne radionice, svake subote tokom trajanja izložbe, omogućavaju deci upoznavanje sa delima umetnika iz kolekcije Moderne galerije iz Zagreba, u saradnji sa studentima-saradnicima sa Pedagoškog fakulteta u Novom Sadu (teme radionica: Najlepši ženski likovi; Pas gospodina Kraljevića, Tehnika dekupaž, Dečiji portreti, U potrazi za…, itd).\nsubota, 23. januar, 11–13h:\nOdelo ne čini čoveka?\nNakon obilaska postavke upoznaćemo građanski stil u odevanju, prisutan na izloženim delima, ali i narodni. O stilovima u odevanju biće priče i tokom praktičnog rada sa tkaninanama.\nsubota, 30. januar, 11–13h:\nKubizam kao pravac u umetnosti i njegova zastupljenost u delima umetnika iz postavke Miroslav Kraljević i sledbenici, pre svih Save Šumanovića, biće tema poslednje radionice u januaru.\nRadionice za decu organizuju se u saradnji sa Kreativnim centrom Deci na dar i biće prilagođene temi izložbe Miroslav Kraljević i sledbenici:\n04 – 06. januar, 11–13h\n11 – 14. januar, 11–13h\nUgledajući se na slike godišnjih doba iz Moderne galerije, kroz interaktivnu igru „pitalice i odgovori“ doći ćemo do rešenja – slikama od vune i kanapa biće istaknute karakretistike pojedinih doba.\nNajlepši ženski likovi\nVečita inspiracija umetnika su ženski likovi kojima obiluje postavka Miroslav Kraljević i sledbenici. Pričaćemo o pojedinim lepoticama, a plastične čaše oslikavati njihovim likovima.\nMali detektivi: nađite životinju\nJedna od naznačajnijih slika Miroslava Kraljevića je Autorportret sa psom. Njegov verni prijatelj se zvao Paša. U potrazi za psom ali i ostalim životinjama sa dela iz Moderne galerije, trebaće nam vaša pomoć.\nRazgovaraćemo o slici Petra Dobrovića, Moja soba i po uzoru na nju slikaćemo kako zamišljamo svoju idealnu sobu.\nPortret mog druga\nKao što je Miroslav Kraljević portretisao prijatelje slikare Benkovića i Krušlina i mi ćemo naslikati portret svog drugara.\nSlike Sobni enterijer, Kod stola ili Portret dečaka prikazuju prizore koji se odvijaju oko stola. Bavićemo se raznovrsnim situacijama koje se dešavaju oko stolova – trpezarijskih, radnih, u restoranu…\nKutak mog grada koji volim\nSlike iz Moderne galerije i Spomen-zbirke i fotografije Zagreba i Novog Sada inspirisaće nas na razgovor i crtanje omiljenog dela grada u kom živimo ili koji pamtimo sa putovanja.\nNastavnici osnovnih i srednjih škola imaju mogućnost da u Spomen-zbirci Pavla Beljanskog održe čas po sopstvenom izboru. Postavka iz kolekcije Beljanskog u prizemlju i remek-dela hrvatskog slikarstva izložbe Miroslav Kraljević i sledbenici na spratu pružaju jedinstvenu mogućnost paralelnog sagledavanja umetničkih tokova, ali i novi ugao posmatranja nacionalne kulture u kontekstu dešavanja u regionu.\nčas večernjeg akta\nsubota, 16. januar, 16–19h\nsubota 13. februar, 16–19h\nPosetioci koji žele da se oprobaju u kreativnom procesu nastajanja akta, od skice do završnih poteza dela, mogu to učiniti na času večernjeg akta. Na raspolaganju će im biti saradnik Spomen-zbirke, dipl. akademski grafičar Đorđe Marković i model.\n(film Mike Miloševića, RTV Beograd, 1982)\npetak, 15. januar, 17h\nFilm predstavlja Dobrovića kao jednog od najzanimljivijih aktera jugoslovenskog slikarstva između dva svetska rata. O umetnikovim o životu i radu, kao i njegovim najznačajnijim delima, u filmu govori istoričar umetnosti dr Lazar Trifunović.\n(film Aleksandra Petrovića, Avala film, Beograd 1958)\nčetvrtak, 28. januar, 19h\nFilmsko veče posvećeno Savi Šumanoviću organizovano je kao svojevrstan omaž slavnom umetniku povodom obeležavanja 120 godina od njegovog rođenja, ali i istaknutom mestu koje Šumanovićeva dela zauzimaju na postavci Miroslav Kraljević i sledbenici.\nJosip Slavenski (1896 –1955) i počeci srpskog muzičkog ekspresionizma\nčetvrtak, 14. januar, 18h\nPredavač: dr Ira Prodanov Krajišnik\nProfesor Akademije umetnosti Univerziteta u Novom Sadu i direktor Opere Srpskog narodnog pozorišta\nRođen u Međumurju, Josip Slavenski je ceo stvaralački vek proveo u Beogradu i spada u red najoriginalnijih kompozitora sa naših prostora. Inspirisan folklorom, Slavenski je uspeo da iz sveta poznog romantizma zakorači u nov, uzbudljivi prostor ekspresionističke muzike.\nZagrebački period Save Šumanovića\nčetvrtak, 21 januar, 19h\nPredavač: dr Jasna Jovanov\nUpravnica Spomen-zbirke Pavla Beljanskog\nPovodom obeležavanja 120 godina od rođenja slikara Save Šumanovića, dr Jasna Jovanov će održati predavanje o umetniku koji je ostavio neizbrisiv trag kako u srpskom, tako i u hrvatskom modernom slikarstvu. Tumačenje Šumanovićevih dela koja su nastajala na relaciji Zagreb–Pariz–Zagreb krajem druge i početkom treće decenije 20. veka biće upotpunjeno i predstavljanjem srodnih dela u Galeriji Matice srpske.\nČas u muzeju\nsubota, 23. januar, 17h\nsubota 6. februar, 17h\nPredavač: Vladimir Dimovski, istoričar umetnosti\nVladimir Dimovski, profesor istorije umetnosti u Školi za dizajn „Bogdan Šuput“ održaće predavanja o vezama između srpskog i hrvatskog slikarstva, koristeći komparativni pristup u sagledavanju umetničkih tokova na jugoslovenskim prostorima između dva svetska rata.\nKONCERT FLORIJANA BALAŽA\nnedelja, 31. januar, 18h\nViolinista Florijan Balaž je profesor na gudačkom odseku Akademije umetnosti u Novom Sadu, koncertmajstor Vojvođanskog simfonijskog orkestra i idejni tvorac udruženja FloriArt – New Music Vision. Prepoznatljiv po izvođenju popularne klasične muzike, Florijan Balaž će izvesti kompozicije stilski prilagođene slikarstvu izložbe Miroslav Kraljević i sledbenici.\nČetvrtkom, u 15 i 17 časova, tokom celog trajanja izložbe, organizovana su besplatna tumačenja izložbe za posetioce u trajanju od 30 minuta.\nRadno vreme tokom trajanja izložbe:\nSreda – nedelja: od 11–19h\nPRAZNIČNI KOKTEL ZA NOVINARE\njanuar 2016, u 12 časova\nDinamičan rad Spomen-zbirke Pavla Beljanskog tokom 2015. godine predstavljen je javnosti zahvaljujući izuzetnoj podršci medija, kako u štampi, tako i u okviru radio i televizijskih programa i objava na internet portalima. Posebnu ulogu u promociji odigrali su mnogobrojni medijski pokrovitelji koji su pomogli da sva dešavanja, a posebno međunarodna razmena izložbi u Zagrebu i Novom Sadu, budu na pravi način prikazana različitim ciljnim grupama. Vreme novogodišnjih i božićnih praznika pravi je trenutak za zahvaljivanje i druženje sa saradnicima iz medijskih kuća upravo u ambijentu gostujuće izložbe zagrebačke Moderne galerije Miroslav Kraljević i sledbenici.\nProdužena do 17. januara 2016. zbog velikog interesovanja publike\nZbog velikog interesovanja publike, izložba Kolekcija Pavla Beljanskog: biseri moderne u Umjetničkom paviljonu u Zagrebu produžena je do 17. januara 2016. godine.\nNajobimniji izložbeni poduhvat Spomen-zbirke Pavla Beljanskog, kao prvo predstavljanje ovog legata izvan granica Srbije, obuhvata 80 odabranih umetničkih dela od 30 autora. Među njima su Nadežda Petrović, Kosta Miličevič, Sava Šumanović, Marko Čelebonović, Risto Stijović, Sreten Stojanović, Petar Lubarda, Milo Milunović, Kosta Hakman i drugi najznačajniji predstavnici modernizma prve polovine XX veka. Pojedina dela iz kolekcije i ranije su učestvovala na značajnim međunarodnim izložbama. Ova praksa nastavljena je do danas, te kolekcija kontinuirano dobija potvrdu svoje аntologijske vrednosti i ukazuje na kosmopolitizam i evropski kontekst kulturnih zbivanja u regionu prve polovine XX veka.


POČETNA EXIT Iggy Azalea i Afrojack pojačavaju EXIT festival!\nJedno od najjačih programskih izdanja u istoriji EXIT festivala upravo je dodatno pojačano! Svoj nastup na Glavnoj bini festivala potvrdila je višestruko nagrađivana australijska reperka Iggy Azalea, jedna od najvećih hip hop zvezda današnjice, sa preko 10 milijardi strimova i čak 70 miliona prodatih albuma!\nU julu na Petrovaradinsku tvrđavu stižu još dva imena smeštena u Top 10 godišnje liste slavnog DJ Mag-a – cenjeni DJ i producent Afrojack i najveći brazilski superstar Alok, kao i nemački hitmejker ATB!\nNeprikosnoveni brazilski superstar Alok je u ovom trenutku jedan od najistaknutijih ličnosti na svetskoj elektronskoj muzičkoj sceni, a svoj stil opisuje kao „Brazilian bass“ i „dance pop“. Dve godine iza nas iznedrile su hitove „Don’t Cry For Me“ sa Jasonom Derulom, „In My Mind“ sa Johnom Legendom i „Don’t Say Goodbye“ sa Tove Lo i Ilkay Sencan, dok je jedna od njegovih najlepših pesama „Hear Me Now“. Na društvenim mrežama ima više od 40 miliona pratilaca, što ga čini drugim najpraćenijim DJ-em na svetu, a ugledni DJ Mag ga je 2021. godine proglasio za četvrtog najboljeg DJ-a na svetu. Za remiks pesme „Piece Of Your Heart“ dobio je nagradu 2019. godine na Međunarodnim Dance Music nagradama, a remiksovao je i hitove poput „Living In A Ghost Town“ i „Astronaut in the Ocean“. Jedini je Brazilac koji se našao na listi „Billboard Dance 100“, dok ga je magazin Forbes ocenio kao jednog od najuticajnijih mladih umetnika u Brazilu. Premijerno je nastupio na karnevalu u Sao Paulu 2020. godine, i to pred milion ljudi!\nAndré Tanneberger poznatiji kao ATB je nemački muzičar, DJ i producent trance i progressive house žanrova, koji iza sebe ima više od 20 godine izuzetno uspešne karijere. Njegova debitantska pesma iz 1998. godine, a danas platinasti klasik „9PM (Till I Come)“ obeležila je jednu eru, postala singl broj jedan u Ujedinjenom Kraljevstvu, i dostigla top liste u Australiji, Danskoj, Grčkoj, Italiji i Norveškoj. Nizali su se hitovi „Hold You“, „You’re Not Alone“, „Ecstasy“, „Marrakech“. Od 2003. do danas ATB je svake godine na DJ Mag listi Top 100 DJ-eva. Da pesma „9PM (Till I Come)“, ATB-ov zaštitni znak, i dalje živi i posle 24 godine, pokazuje rimejk koji su uradili Topic i A7S, a Tiësto ga je potom remiksovao. ATB je baš u nedavnom intervjuu rekao da je „njegov cilj da stvara melodije koje će opstati godinama“.\nPRETHODNI ČLANAKPripremite se, veliki broj potrošača u Požarevcu bez struje u subotu\nSLEDEĆI ČLANAKMUP: Hapšenje zbog prevare u obavljanju privredne delatnosti


Jadranov novogodišnji koktel i dodjela prestižnih priznanja | Radio Jadran\nPočetna Sport Jadranov novogodišnji koktel i dodjela prestižnih priznanja\nU trofejnoj sali Plivačkog vaterpolo kluba Jadran, na ljetnjem bazenu Jadran na Škveru, sinoć je priređen Jadranov novogodišnji koktel u sklopu kojeg je upriličena i dodajela prestižnih priznanja kluba, počasni i zaslužni član, Jadranašima rođenim u periodu 1960 do 1969 godine.\nU prijatnoj atmosferi sale prepune trofeja koja priča Jadranovu istoriju i sportske uspijehe, u društvu sponzora, prijatelja kluba, bivših igrača, članova Upravnog odbora i Skupštine kluba govorili su predsjednik Skupštine Boro Mračević i predsjednik kluba Dr Đuro Marić.\nMračević je istakao da je 2019. godina bila jako uspješna, da je osvojena dupla kruna na domaćoj vaterpolo sceni, treće mjesto u regionalnoj vaterpolo ligi, te je igrano finale Euro Kupa, uz vrhunske rezultate mlađih vaterpolo kategorija koji su tradicionalno najbolji u regionu, te dobre nastupe plivača čine ukupno impozantne rezultate.\n„Veliku zahvalnost za sve to dugujemo svima vama na velikoj podršci, Opštini Herceg Novi, Ministarstvu sporta, svim sponzorima, a u ovoj godini posebno Institutu Igalo koji je sam smogao snage i isfinansirao kompletnu sanaciju krova koji je urušen u velikom nevremenu, na čemu dugujemo veliku zahvalnost menadžmentu Instituta “- naglasio je Mračević.\nDr Đuro Marić je svima poželio da budu uspješni kao što je Jadran:\n„Danas kada smo na pragu svoje stogodišnjice još jednom pokazujemo da ne zaboravljamo one koji su prije osamdeste-devedeste ili dvadeset godina obilježili Jadran i njegov rad“.\nDr Marić je istakao da možemo biti ponosni na ono što je Jadran danas, a to je jedan od tri brenda Herceg Novog:\n„Kada danas u Americi, Rusiji, Skandinaviji, bilo gdje u svijetu pomenete Herceg Novi tri stvari su asocijacija: Institut Igalo i negovo ljekovito blato, Praznik mimoze i Jadran“\n„U nadi da ćemo se još puno puta ovako okupljati, prisjećajući se onih koji su nekada igrali i plivali i uživajući sa onima koji to sada rade i koji će u budućnosti raditi, želim srećnu i uspješnu 2020. godinu“ dodao je Marić.\nNa osnovu odluke Skupštine kluba od 12.12.2019. godine najviše priznanje kluba, “Počasni član”, dobila su tri nekadašnja igrača Boris Boro Lazarević Miodrag Tešo Tešanović, Božidar Koreja Gavrilović i plivački trener Sead Sejo Adrović.\nPored plivača i vaterpolista ovu nagradu dobili su i treneri: Željka Ivičević, Nebojša Ristović, Jovo Vukasović, Lazar Vuksanović.\nPrethodni članakDPS Herceg Novi: Na šta se sve čovjek navikne\nSledeći članakPešikan pozvan na informativni razgovor


Nacionalni saveti ne služe nikome i ničemu, bojkot kao jedino rešenje.\nNACIONALNI SAVETI, U OVOM OBLIKU, NE SLUŽE NIČEMU I NE KORISTE NIKOME. POSEBNO NE NACIONALNIM MANJINAMA.\nČlanovi Koalicije Tolerancija, Vlaška narodna stranka, Bošnjačka građanska stranka i Stranka Crnogoraca, su se saglasili da ne postoje uslovi za izlazak na izbore za nacionalne savete nacionalnih manjina koje je danas raspisao ministar za državnu upravu i lokalnu samoupravu Branko Ružić.\nVlaška narodna stranka, Bošnjačka građanska stranka i Stranka Crnogoraca upozoravaju da država nije uspela da povrati kredibilitet nakon niza skandala, u vezi nelegitimnosti izbornog procesa, incidentata i politizacije nacionalnih saveta, čime su nacionalni saveti izgubili predviđenu ulogu manjinskog tela i od jedne ozbiljne institucije svedeni na farsu. Neke od konkretnih primedaba, osim prethodnih generalno navedenih, su i da ne postoje načini kontrole izbornog procesa jer zakon o Nacionalnim Savetima ne predviđa da liste koje se budu kandidovale imaju svoje kontrolore na biračkim mestima već će njih delegirati Republička izborna komisija. Ovo je kontradiktorno jer iz ovoga sledi da država nema poverenja u učesnike izbora već se direktno upliće u proces koji time gubi smisao, udući da oni koji na izborima učestvuju nemaju mogućnost uvida u njihovu legitimnost. Zakonska regulativa ne samo što lošim rešenjima unapred diskretituje izbore i izborni proces, već ne daje jasna rešenja sankcionisanja nepravilnosti kojima su obilovali prethodni izborni procesi.\nSve institucije države koje se bave manjinskim pravima su urušene a umesto demokratizacije odnosa prema manjima država primenjuje sistematsku kontrolu i nametanje stavova. Politika koju Srbija vodi prema manjinama, generalno, jeste retrogradna i u suprotnosti sa tekovinama demokratskih zemalja. Ova politika je u suprotnosti sa temeljnim principima EU kojoj Srbija namerava da pristupi.\nIz tog razloga članovi Koalicije Tolerancija:\n- Vlaška narodna stranka,\n- Bošnjačka građanska stranka i\n- Stranka Crnogoraca,\nsu doneli odluku da bojkotuju izbore za nacionalne savete nacionalnih manjina raspisane za 4. novembar 2018. godine.\nArhiva Nacionalni saveti ne služe nikome i ničemu, bojkot kao jedino rešenje.


Troje migranata iz Sirije uhićeno je zbog sumnje da su otuđili dva vozila na području Podgorice i Foče, kao i da su ilegalno prešli bh. državnu granicu.\nUhitila ih je policija u Foči, zahvaljujući dobroj suradnji s pripadnicima Granične policije BiH i MUP-a Županije Sarajevo.\nIz Policijske uprave Foča u ponedjeljak je priopćeno da intenzivno tragaju za još dvije osobe, koje se dovode u vezi s tim kaznenim djelima.\nMigranti su 8. veljače u putničkom vozilu Renault Kangoo, koje su otuđili na području Podgorice u Crnoj Gori, odbili naređenje policijskoga službenika jedinice Granične policije "Hum" te ušli na teritorij Foče.\nNakon intervencije policije uhićena su tri migranta iz Sirije, a pronađeno je i napušteno vozilo Renault Kangoo.\nDaljim radom policija u Foči došla je do operativnih saznanja da su dvije osobe, koje nisu pronađene, na području te općine otuđile putničko vozilo marke Golf 2 i uputili se u pravcu Sarajeva. To vozilo je pronađeno na području općine Ilidža, priopćeno je u ponedjeljak iz Policijske uprave Foča.\n11.02.2019 u 12:27


Trećini naftnih kompanija prijeti rizik od bankrota | Ekonomist\nTrećini naftnih kompanija prijeti rizik od bankrota\nGotovo jednoj trećini naftnih kompanija prijeti visok rizik od pada u bankrot u tekućoj godini, jer niske cijene sirovina ugrožavaju njihov pristup sredstvima.\nTo sve ugrožava i njihovu sposobnost da smanje dug, prema studiji revizorsko-konsultantske kuće Dilojt.\nU izvještaju Dilojta, izrađenom na osnovu ankete u kojoj je učestvovalo preko 500 naftnih kompanija širom svijeta, ukazuje se na duboke probleme koji prožimaju energetski sektor, pošto su cijene nafte na najnižem nivou za više od jedne decenije, što ugrožava profitne margine kompanija, primorava ih da režu sopstvene budžete i da otpuštaju na hiljade radnika, prenosi agencija Rojters.\nOko 175 kompanija, koje su u opasnosti od bankrota, posjeduje dug u vrijednosti od preko 150 milijardi dolara, navodi se u danas objavljenom izvještaju, i dodaje da, iako 95 odsto naftnih kompanija može da proizvodi naftu po cijeni koja je ispod 15 dolara za barel, to možda jednostavno nije dovoljno za neke, ocjenjuje Dilojt.\nProizvođači su na putu da ove godine ponovo smanje budžete, a mnogi poručuju da je rast cijena nafte neophodan kako bi povećali profitabilnost, navodi se u izvještaju.\nOznake bankrot Breaking Dilojt naftne kompanije


Osnove za obustavljanje prisilnih iseljenja i nalaženje alternativnog smeštaja - Združena akcija Krov nad glavom\nZdružena akcija Krov nad glavom > Vesti > Uncategorized > Osnove za obustavljanje prisilnih iseljenja i nalaženje alternativnog smeštaja\nKada smo 1. marta, zajedno sa solidarnim građankama i građanima Pančeva, odbranili porodicu Poznatov-Merča predali smo zahteve Gradskoj upravi i Gradskoj stambenoj agenciji da se sa prisilnim iseljenjem odmah prestane i da se porodici ili legalizuje boravak ili da im se pronađe alternativni smeštaj. U međuvremenu smo dobili neadekvatne odgovore od GSA i Gradske uprave u kojima se tvrdi da:\n– ne postoji nikakav osnov da se iseljenje zaustavi\n– niti da se Danijelinoj porodici omogući alternativni smeštaj\nKao odgovor smo sastavili detaljan dokument sa pravnim, istorijskim i naučnim argumentima koji pružaju okvir za rešavanje ovog i sličnih problema i isti dostavili:\n– gradonačelniku Pančeva Saši Pavlovu\n– ministarki građevine i Koordinatorki tela za rodnu ravnopravnost Zorani Mihajlović\n– Zaštitnici građana Pančeva i Poverenici za rodnu ravnopravnost\n– JP GSA Pančevo i Sekretarijatu za urbanizam (kao najodgovornijima za ovo iseljenje)\n– Stambenoj komisiji Pančeva (koja dodeljuje stanove).\nPovratne informacije još uvek čekamo, a novo iseljenje Danijele Poznatov i njeno dvoje dece zakazano je za 4. April u 12 sati. Pozivamo sve solidarne ljude da se u četvrtak u 11 sati pojavimo u Kikindskoj 25/2 u Pančevu i sprečimo novu nepravdu!\nCentralni deo dokumenta sa predatim zahtevima i predlozima delimo sa vama u nadi da će pokrenuti raspravu o ulozi države u postupcima prisilnih iseljenja i obavezi da zbrinjava ljude koji se suočavaju sa takvom nepravdom ili nemaju svoj krov nad glavom. Iako je iseljenje Danijele Poznatov i njeno dvoje maloletne dece drugačije od većine slučajeva –jer se vrši po Zakonu o upravnom postupku (a ne Zakonu o izvršenju) na stanu u javnom vlasništvu – argumenti izneti u odeljku ‘međunarodni pravni okvir’, kao i istorijski primeri i naučni podaci mogu se koristiti i u drugim slučajevima. Pozivamo sve koji žele da konstruktivno doprinesu daljem razvijanju pravnih, istorijskih i naučnih osnova za zbrinjavanje svih ljudi koji nemaju adekvatan životni prostor da nam pišu na: zakrovnadglavom@gmail.com.\nOsnov za odlaganje prisilnog iseljenja, kao i hitno pronalaženje adekvatnog smeštaja za majku dvoje dece, pružaju izvodi iz međunarodnih dokumenata koje je država Srbija potpisala i ratifikovala:\nA) Univerzalna deklaracija o ljudskim pravima , član 25\n1) svako ima pravo na životni standard primeren njegovom zdravlju i dobrobiti, kao i dobrobiti njegove porodice, uključujući hranu, odeću, stanovanje, kao i zdravstvenu negu i neophodnu socijalnu zaštitu, i pravo na sigurnost u slučaju nezaposlenosti, bolesti, nesposobnosti, udovištva, starosti ili drugog nedostatka životnih neophodnosti u okolnostima izvan njegove kontrole.\n2) materinstvo i detinjstvo su podložni specijalnoj brizi i pomoći. Sva deca, bilo da su rođena u braku ili van braka, uživaće istu socijalnu zaštitu.\nB) Međunarodni pakt o ekonomskim, socijalnim i kulturnim pravima (eng. ICESC), član 11 stav 1\nDržave učesnice Pakta prepoznaju pravo svih ljudi na adekvatan životni standard za sebe i svoju porodicu, uključujući hranu, odeću i stanovanje, kao i na trajno unapređenje uslova življenja.\nC) Generalni komentari 4,6,7 Komiteta Ujedinjenih nacija o ekonomskim, kulturnim i socijalnim pravima (CESCR) o pravu na život, adekvatnom stanovanju i prisilnim iseljenjima\nD) Revidirana evropska socijalna povelja, član 31 (pravo na stanovanje)\nU nameri da obezbede efektivno ostvarivanje prava na stanovanje, strane ugovornice se obavezuju da preuzimaju mere koje imaju za cilj:\n1) unapređivanje pristupa stambenom smeštaju odgovarajućeg standarda;\n2) sprečavanje ili umanjivanje pojave beskućnika, kako bi se ona postepeno uklonila;\n3) da učine da cene stambenog smeštaja budu dostupne onima koji nemaju dovoljno sredstava.\nE)Smernice UN o iseljenjima koja se vrše radi razvoja grada\nObrazloženje: Sve države članice UN i potpisnice Univerzalne deklaracije o ljudskim pravima i Međunarodnog pakta o ekonomskim, socijalnim i kulturnim pravima dužne su da poštuju pravo na adekvatan životni standard, što uključuje i pravo na stanovanje. Generalni komentari 4,6,7 bliže određuju kakva tumačenja ljudskih prava su dozvoljena u nacionalnom zakonodavstvu, kao i kakve prakse su, kroz decenije primene legislative o ljudskim pravima širom sveta, prepoznate kao nepoštovanje i odstupanje od ideja vodilja deklaracije:\nGeneralni komentar 4 upozorava da se pravo na stanovanje ne sme usko tumačiti kao obezbeđivanje pukog fizičkog smeštaja, već se definiše kao pravo da se ‘živi negde u bezbednosti, miru i dostojanstvu’;\nGeneralni komentar 6 objašnjava da se pravo na život ne sme usko tumačiti i ističe da to pravo ne postavlja samo negativne obaveze državama potpisnicama (šta država ne sme da čini da bi garantovala poštovanje prava na život), već i pozitivne obaveze (šta država treba da čini kako bi obezbedila ljudima sve što je neophodno za održanje života);\nGeneralni komentar 7 osvrće se na prisilna iseljenja kao kršenje prava na stanovanje i daje sledeće komentare i smernice:\n– država je dužna da tokom sprovođenja prisilnih iseljenja proveri relevantnu legislativu i odbaci ili izmeni propise koji su nekonzistentni sa obavezama koje proizilaze iz poštovanja prava na adekvatno stanovanje i zahtevima pakta (stavka 9);\n– žene su prepoznate kao posebno ugrožena grupa zbog veće izloženosti nasilju i seksualnim napadima ukoliko postanu beskućnice (stavka 10);\n– država je dužna da istraži sve moguće alternative u konsultaciji sa strankom koju želi da iseli sa ciljem da do prisilnog izbacivanja uopšte ni ne dođe (stavka 13);\n– konačni rezultat iseljenja ne sme da bude stvaranje beskućnika od pojedinaca ili ranjivost po pitanju kršenja drugih ljudskih prava. Tamo gde se osobe ne mogu starati same o sebi, država mora da preduzme sve adekvatne mere, do maksimuma raspoloživih resursa, da osigura adekvatan alternativni smeštaj (stavka 16).\nU dokumentu ‘Smernice UN o iseljenjima koja se vrše radi razvoja grada’, odeljak ‘Pre iseljenja’ (Prior to eviction) sadrži niz radnji koje poverilac mora preduzeti pre nego što krene u iseljavanje. Izdvojićemo najvažnije:\na) Uključiti sud kao posrednika za slučaj da ne može doći do dogovora (stav 38):\nDržave potpisnice moraju u potpunosti istražiti sve moguće alternative iseljavanju. Sve potencijalno pogođene grupe i osobe, uključujući žene, starosedelačke narode i osobe sa invaliditetom, kao i svi oni koji rade u korist pogođenih, imaju pravo na relevantne informacije, pune konsultacije i učešće kroz čitav process, kao i da predlažu alternative koje su nadležni dužni da propisno razmotre.\nU slučaju da se sporazum o predloženim alternativama među zainteresovanim stranama ne može postići, nezavisno telo sa ustavnim autoritetom, kao što su sud, tribunal ili zaštitnik građana se trebaju uključiti u posredovanje, arbitražu ili presuđivanje kako je prikladno.\nPodsećamo nadležne organe da se iseljenje Danijele Poznatov vrši BEZ ODLUKE SUDA, a da prethodno nisu razmotrene sve alternative.\nb) Usvajanje posebnih mera i procedura za žene (stav 39)\nc) Pre bilo kakve odluke o pokretanju iseljenja nadležni moraju da dokažu da je isto u skladu sa međunarodnim obavezama o ljudskim pravima koje štite opšte blagostanje (stav 40)\nd) Iseljenje ne sme da se završi stvaranjem novih beskućnika ili drugim ranjivostima u povredama ljudskih prava (stav 43)\nUstav, zakoni Srbije i statut grada Pančeva\nDanijela Poznatov Merča se sa dvoje dece u Kikindsku 25/2 uselila dok su bili privremeni beskućnici (Zakon o stanovanju član 89., kategorija 2), a sada su lica bez stana u vlasništvu koja primaju socijalnu pomoć (ZOS član 89. kategorija 4). Njima sledi stambena podrška za tročlanu porodicu u vidu dodele stana ili porodične kuće (član 99. ZOS) korisne površine 40-56 m2 koji je siguran, bezbedan i adekvatno opremljen (član 90. ZOS). Stan u kome Danijela trenutno boravi s decom u potpunosti ispunjava gore nevedene kriterijume, i već služi porodici za miran i bezbedan život, te bi prisilno izbacivanje ugrozilo njihovo zdravlje i bezbednost, narušilo uslove za zadovoljenje osnovnih životnih potreba (Ustav Srbije, član 69.), čime se krše načela humanosti, socijalne pravde i poštovanja ljudskog dostojanstva. Trogodišnja ćerka Danijele Poznatov Merča je osetljivog zdravlja. Tokom prošle godine dete je doživelo dva frasa a iseljenje bi moglo da dovede do novih ispoljavanja bolesti zbog neupitnog stresa koje iseljenje izaziva a što su pokazala brojna naučna istraživanja. Ustav takođe predviđa posebnu zaštitu porodice, majke, samohranog roditelja i deteta (član 66.), a u situacijama kada ljudi ne mogu sebi obezbediti drugi smeštaj potpuno je jasno da prisilna iseljenja nisu nikakva zaštita pojedinih pravnih načela, već predstavljaju svojevrstan progon stambeno tj. životno ugroženih.\nU statutu Grada Pančevo propisana je obaveza da grad pomaže osobama u suštinski nejednakom položaju (član 21, stav 29), kao i da se stara za ostvarivanje, zaštitu i unapređenje ljudskih prava, brine o rodnoj ravnopravnosti i za te ciljeve usvaja neophodne strategije i mere (član 21, stav 32). Prisilno iseljenje majke s decom predstavlja grubo i nedvosmisleno kršenje ovih principa i ne vodi do ostvarivanja, zaštite niti unapređenja ljudskih prava (već su posledice sasvim suprotne).\nUkoliko pak međunarodni, nacionalni i lokalni propisi za nadležne institucije nisu dovoljni da sa iseljenjima stanu, predlažemo pozivanje na primere istorijskih borbi kojima je u trenutku odvijanja takođe prebacivan nedostatak zakonskog okvira. Na primer, robovlasništvo je bilo državno i zakonski odobravano stotinama godina. Zahvaljujući ovoj nepravdi milioni ljudi su besomučno eksploatisani, prebijani i ubijani, a sve to pod zaštitom zakona. U većini zemalja žene nisu imale pravo glasa do početka XX veka. One su zakonski bile tretirane kao roba u vlasništvu svojih očeva i muževa. Mukotrpna borba žena širom sveta za pravo glasa dovela je do ispravljanja ove istorijske nepravde. Takođe, važno je istaći da se i holokaust odvijao pod zaštitom zakona i države. Službenici Trećeg rajha branili su se na suđenjima nakon završetka II svetskog rata činjenicom da su samo vršili svoju službeničku dužnost. Na sreću to ih nije aboliralo od odgovornosti za zločine protiv čovečnosti koje su počinili.\nJednoroditeljske porodice čiji su nosioci žene spadaju u najdepriviraniju grupu što se stanovanja tiče i to prepoznaje Zakon o stanovanju i održavanju zgrada koji je donet 2016. godine. Prema poslednjem popisu iz 2011. godine u Srbiji postoji 216.359 samohranih roditelja od kojih su 80% žene. Istraživanja su pokazala da samohrani roditelji spadaju u najsiromašniju demografsku grupu stanovnika, a najznačajniji oblici deprivacije ove grupe su vezani za materijalnu deprivaciju i stanovanje. Od navedenog broja jednoroditeljskih porodica čak 92% se susreće sa finansijskim teškoćama, polovina je materijalno uskraćena, dok 32% spada u kategoriju izrazito materijalno uskraćenih. Iako su prepoznate kao posebna kategorija u zakonu, samohrane majke su retko privilegovane kao posebna grupa prilikom dodele socijalnih stanova. Apelujemo na sve aktere da ovu situaciju shvate ozbiljno i da na broj od 18.290 stanovnika Srbije koji prema popisu iz 2011. imaju status beskućnika ne dodaju još jednu tročlanu porodicu. Stvaranje novih beskućnika ne bi ni na koji način smeo biti javni interes Grada niti države Srbije.\nAna Vilenica & Vladimir Logos\nZdružena akcija ‘Krov nad glavom’\n UN Guidelines on Development Based Evictions (https://www.ohchr.org/Documents/Issues/Housing/Guidelines_en.pdf) – iako je u pitanju dokument koji se primarno odnosi na iseljenja u razvojne svrhe, odeljak ‘Pre iseljenja’ (Prior to evictions) sadrži opšte smernice relevantne za sve postupke iseljenja koje sprovode države potpisnice Univerzalne deklaracije i Međunarodnog pakta.\nD.Poznatov (Pančevo)-Zahtevi i-predlozi-institucijama\nOdgovor Sekretarijata – poznatov merča danijela\nOdgovor GSA Pančevo


Glumica Jelena Gavrilović promo lice ovogodišnjeg Belgrade Beer Festa - Na Vidiku Magazin\nMagazin\tLife styleZujanje\tGlumica Jelena Gavrilović promo lice ovogodišnjeg Belgrade Beer Festa\nMeđu mnogobrojnim novinama ovogodišnjeg 12. Belgrade Beer Festa je i prvo promo lice festivala.\nNe slučajno, ta uloga pripala je glumici Jeleni Gavrilović, prepoznatljivoj po upečatljivim filmskim, pozorišnim ulogama i osmehu koji osvaja.\nNjeno interesovanje za muziku, sjajna izvođenja rok i džez standarda kao i prepoznatljivi nastupi na bini, doveli su je na najveću manifestaciju muzike i piva, koja će se ove godine održati od 13. do 17. avgusta na beogradskom Ušću.\nPored glume i produkcije koje je studirala, Jelena ima i muzičko obrazovanje. Svirala je violinu i usavršavala džez pevanje.\nGlumačku karijeru počela je u Pozorištu mladih, da bi je dalji rad doveo do velikih scena pozorišta medju kojima su: Atelje 212, Zvezdara teatar i Pozorište na Terazijama.\nFilmska pubilka prepoznaje je po mnogobrojnim ulogama, među kojima su i ostvarenja Na lepom plavom Dunavu, Srpski film i brojnim stranim produkcijama.\nJelena Gavrilović biće vodič kroz program ovogodišnjeg Belgrade Beer Festa. Od nje ćete saznati sve o programu, planovima, izvođačima i propratnim dešavanjima najposećenije manifestacije u jugoistočnoj Evropi.\nBeer Fest 2014Beer Fest beogradbelgrade beer festJelena Gavrilovic


Blic\t15.09.2008 15:20\nU poslednjem pojavljivanju pred Tribunalom, krajem avgusta, Karadžić je, odbijajući po drugi put da se izjasni o krivici po tačkama optužnice, tvrdio da se „Tribunal lažno predstavlja kao sud međunarodne zajednice“, a u stvari je „sud NATO koji je odlučio da me likvidira“.\nKaradžić je tada pitao pretprocesnog sudiju Ijana Bonomija šta se događa sa njegovim podnescima kojima je, između ostalog, zatražio da Tribunal obustavi postupak tvrdeći da je pravičan proces „nemoguć“ zato što su mu uskraćena prava i zbog toga što mu SAD i NATO prete fizičkom i „sudskom likvidacijom“.\nSudija Bonomi odgovorio je Karadžiću da će pretpretresno veće razmotriti njegove podneske kojima osporava nadležnost Tribunala i o njima doneti odluku, kao i da će ta i druga pitanja biti razmotrena 17. septembra.


Najfoto Moja Beba za Septembar 2017.godine - Beba Viktorija iz Beograda, Nagrada DENTAL VORTEX ordinacije za Mamu - Trudnoća i Zdravlje | Trudnoca i zdravlje\nNajfoto Moja Beba za Septembar 2017.godine – Beba Viktorija iz Beograda, Nagrada DENTAL VORTEX ordinacije za Mamu – Trudnoća i Zdravlje\nViktorija iz Beograda je izabrana fotografija – Najfoto portala Trudnoća i zdravlje na Foto konkursu za Septembar mesec i dobitnik nagrade za Mamu – DENTAL VORTEX : zamena dve stare crne (amalgamske) plombe ili dve stare bele (kompozitne) novom belom (kompozitnom) ili dve potpuno nove bele (kompozitne) plombe za Mamu !\nLaserska tehnologija je u poslednjih dvadesetak godina prilično uznapredovala, pa je svoju široku primenu našla i u stomatologiji. Dentalni laser se danas sve češće koristi kao izuzetno praktičan aparat u stomatološkim ordinacijama. Razlog za to je njegova višestruka primena uz nekoliko bitnih prednosti u odnosu na tradicionalne metode: nema krvarenja, nema šivenja, bezbolnije, preciznije, antibakterijsko i antiinflamatorno dejstvo…\nNajčešće intervencije kod kojih se koristi dentalni laser izdvajaju se: frenektomija (uklanjanje resice), terapija zubnih džepova, lečenje kanala korena zuba i lečenje afti i herpesa.\nDiodni laser se u stomatologiji koristi i za izbeljivanje zuba, smanjivanje osetljivosti zuba, uklanjanje viška desni, terapija bola i drugo…\nOvog puta, izdvojićemo:


Čume traži veštačenje bivše žene, da se utvrdi da li je SKLONA LAGANJU I MANIPULACIJAMA\nTanjug | 21. 04. 2017 - 16:23h\nNekadašnji svedok saradnik Ljubiša Buha Čume ponovo je danas na ponovljenom sudjenju pred Trećim osnovnim sudom u Beogradu predložio sudu da naloži veštačenje njegove bivše supruge Ivane Tulović, koja ga je i prijavila policiji za više krivičnih dela, na okolnost da li je sklona laganju, manipulacija i konfabulacijama.\nFoto: RAS / RAS Srbija Ivana Tulović i Ljubiša Buha Čume\nTom predlogu se međutim tužilaštvo usprotivilo jer u sudskoj praksi nije uobičajeno veštačenje oštećenih u tom pogledu.\nTužilaštvo je takođe postavilo pitanje koje struke bi bili veštaci koji bi to opredelili, i podsetilo da se svedoci prilikom davanja iskaza zaklinju pred sudom da će govoriti istinu i upozoravaju da je davanje lažnog iskaza krivicno delo.\nOdluku o tome sud će doneti u nastavku postupka.\nNakon uvodnih izlaganja na ponovljenom sudjenju Buhi zbog pet krivičnih dela medju kojima je i prikrivanje kradenog "ferarija", on je izneo svoju odbranu i naveo da će mu uskoro stići ugovor sa sirijskim državljinom zvanom "Muki" o kupovini "ferarija".\nSudjenje je održano u specijalnoj sudnici Okružnog zatvora u Beogradu, gde Buha boravi od novembra 2015. godine.\nSledeći pretres je zakazan za 3. maj.\nUkinuta presuda na dve godine zatvora\nPrvom presudom koju je nedavno ukinuo Viši sud u Beogradu i naložio ponavljanje sudjenja, Buha je bio osuđen na dve godine i osam meseci zatvora zbog tri krivična dela, a ne za pet, za koliko je optužen.\nBuhi se ponavlja suđenje zbog optužbi da je ugrozio sigurnost pripadnika obezbedjenja njegove supruge - Milana Ljubenovića, zatim zbog prikrivanja krivičnog dela, zbog sprečavanja dokazivanja, zbog podstrekavanja vlasnika auto-servisa "Vest" iz Surčina Stevana Petoševića na prikrivanje kupovine kradenog Ferarija prekucavanjem broja šasije motora kao i da je iz zatvora u Padinskoj skeli pretnjama ugrozio sigurnost bivše supruge.\nBuha se nalazi u pritvoru od novembra 2015. godine.\nOvaj svedok saradnik u procesima protiv "Zemunskog klana" i za ubistvo premijera Zorana Djindjića, početkom februara osudjen je u Prvom osnovnom sudu na još 16 meseci zatvora zbog vredjanja tužioca Trećeg osnovnog tužilaštva u sudnici Palate pravde tokom sudjenja u slučaju "ferari".\nKIK-BOKSER NAĐEN GO DO PASA Nikola je dobio prvi metak u nogu, zapomagao je, ali mu niko NIJE POMOGAO\nSULUDA VOŽNJA Kamionetom preko Brankovog mosta u SUPROTNOM SMERU (FOTO)\nPRAVDA JE STVARNO SPORA Tri godine nakon…\nTri godine nakon ranjavanja bivšeg šampiona u kik-boksu Ivana Strugara naloženo je veštačenje povreda koje je zadobio u napadu.\nKAKVA SMO TO ZEMLJA? Veštačenje smrti dečaka…\nVeštačenje o smrti dečaka Radenka Nikodinovića (8) iz Kozjaka još nije završeno na Medicinskom fakultetu u Novom Sadu zbog složenosti predmeta i zauzetosti…\nVeštačenje primerka Dejtonskog mirovnog…\nVeštačenje primerka Dejtonskog mirovnog sporazuma koji je 31. oktobra pronađen kod Željka Kuntoša na Palama trebalo bi da bude završeno u narednih 10 do 15…\nNOVO VEŠTAČENJE O SMRTI DEČAKA Otac malog…\nNalaz i stručno mišljenje veštaka o smrti dečaka Radenka Nikodinovića (8) iz Kozjaka, koji je preminuo 8. oktobra prošle godine od sepse nastale posle preloma…\nPSIHIJATRI PREGLEDALI MARJANOVIĆA Podizanje…\nPsihijatrijsko veštačenje Zorana Marjanovića, koji je osumnjičen da je ubio suprugu Jelenu Krsmanović, obavljeno je u ponedeljak u Centralnom zatvoru u…\nSrpskog studenta u južnom delu Mitrovice pretukla trojica Albanaca\nGDE JE JOŠ 10 PUŠAKA? Osumnjičeni priznali krađu 18 karabina, ali ne svih 28\nPovezane teme: Ljubiša Buha Čume , Ivana Tulović , Suđenje , Veštačenje


katastrofa Archives - Zverko.rs | Marketing | Biznis | Tehnologija | Ekonomija\nDve godine je prošlo od kada sam zadnji put bio kod lekara. Nakon današnjeg dana i izgubljenog vremena odlučio sam se sa vama da podelim svoje iskustvo o sramoti i bruci državnog zdravstvenog sistema i potpunoj apsurdnosti plaćanja zdravstvenog osiguranja. Zašto mi plaćamo zdravstveno osiguranje? Većina ljudi sve završava kod privatnika? Za bitnije operacije morate […]


RTS :: Legenda o Kolovratu\nRTS HD Legenda o Kolovratu\npetak, 04. jan 2019, 21:55\nLegenda o Kolovratu\nU 13. veku mongolske ratne horde i njihov vođa Batu Khan kontrolisali su većinu sveta. (Kolovrat, 2018)\nKako su se kretali ka Evropi, Mongoli su napadali preostale ruske kneževine koje su im se našle na putu.\nIpak, njihove planove kvari mali odred snažnih junaka na čelu sa misterioznim hrabrim ratnikom. Film donosi očaravajuću priču o legendarnoj borbi iz bogate ruske istorije u kojoj 17 neustrašivih ratnika brani svoju zemlju od hiljada dobro obučenih vojnika.\nOvo je priča o hrabrosti, izdržljivosti i požrtvovanosti za svoju zemlju.\nUloge: Ilja Malakov, Aleksej Serebrjakov, Aleksandr Ilin...\nRežija: Džanik Fajizev i Ivan Šurkovetski\n(petak, 04. jan 2019, 11:07) - Dan [neregistrovani]\nIstina je da su se Rusi formalno oslobodili istočnih narpoda, Mongola i Tatara, tek 15 i16 veku što se vidi u filmu o Vizantiokskoj princezi Sofiji. Pre toga su Mongoli dva puta spalili Moskvu i izvršili jedinu uspešnu invaziju Rusije tokom zime (njima je zima odgovarala zbog upotrebe konja i zaleđenih reka i jezera). Molim objavite !\n(petak, 04. jan 2019, 11:06) - Nesha [neregistrovani]\nMitologija...mitomanija...nema veze... Uostalom kao i onih 300 Spartanaca protiv onoliko Persijanaca (pisase li negde 1.000.000). Bas volim kada neko cvrsto stane na svoj prag i braneci ga zarezi: "Ne dajte im nista, uzmite im sve"!\n(petak, 04. jan 2019, 09:56) - глас разума [neregistrovani]\n17 против 1000\nТо је кад слободан човек жели остати слободан човек... за то треба храброст, неустрашивост, одлучност и пожртвованост, јер слобода је највиши императив човечанства... Зато свако и не заслужује слободу, већ само онај ко је спреман показати све побројане врлине.\n(petak, 04. jan 2019, 00:09) - anonymous [neregistrovani]\n17 protiv 1000!?\nKakva istorija...to je mitologija! Mitomanija!\nSAT: Koji uređaji smanjuju potrošnju?\nOko: Milorad Dodik\nProfesionalci: Gojko Mitić - glumac\nOdbojka - EP, Srbija - Češka\n"kauboj" Скот навео на Твитеру шта ће му недостајати кад оде из Србије\nBeograd ni na nebu ni na zemlji Кроз центар Београда можете само пешке, измењен режим саобраћаја\nproblem Вучић са Додиком, руководством Српске и представницама странака\nIdiotizam Тридо ће у кампањи морати да се бори против Аладина\nRodjenje Dan kada je rođena Bogorodica


Toni Starešinić predstavio spot za pjesmu "Digital Traffic Jam" - Trecisvijet.com\nToni Starešinić je album za Menart objavio digitalno, a uskoro će biti objavljen i na CD-u i to dvostrukom! Naime, uz novi album, na CD-u će biti objavljen i prvi Tonijev solo album „Nesreća” koji je do sada bio dostupn samo digitalno i na vinilu! O novom instrumentalnom albumu Toni kaže kako je nastao kao najnužnija potreba za preživljavanjem duha, uma pa samim time i tijela u pandemiji koronavirusa. Autor svih skladbi je Toni Starešinić.\nAlbum je dostupan na svim digitalnim servisima.


Hansar – Osetite trenutak pune radosti i sreće - Lux Life luksuzni portal: Moda, Stil, Trendovi, Kolekcije 2014...\nU samom centru energičnog grada Bangkoka, u elitnoj i mirnoj ulici Soi, ušuškao se hotel Hansar, bajkovita oaza za opuštanje i luksuzno uživanje…\nHansar Bangkok hotel, obeležje elegancije, prefinjenosti i neprikosnovenog komfora, probudiće vaša čula i ispuniće sva vaša očekivanja i sve vaše želje.\nHansar Bangkok hotel je inspirisan veličanstvenom tajlandskom kulturom i velikodušnim duhom Tajlanđana, jer sama reč “hansar”, koja poreklo vodi iz tajlandskog jezika, znači “trenutak potpune radosti i sreće”…\nOvaj hotel je jedno monumentalno zdanje, koje predstavlja ikoničan dizajn, arhitekturalnu eleganciju i vanvremenski stil. Uzdiže se na panorami Bankoka i predstavlja putanju koja vas vodi na put otkrića svega što ovaj magični grad može da vam ponudi. Luksuzni hotel, u samom srcu ove živahne sredine, predstavlja vam spektar inovativnih i prostranih apartmana za goste, sa iznenađujućim elementima i neverovatnom dekoracijom, kao i četiri jedinstvena gastronomska koncepta za uživanje u ekskluzivnoj hrani i piću. Hansar Bangkok hotel, nudi vam šansu da ponovo otkrijete koje su to stvari bitne u životu.\nNedavno sam imala prilike da uživam u “Urban” apartmanu magičnog hotela Hansar Bangkok, sa jedinstvenim atrijumom u svom enterijeru, koji vas pozdravlja odmah po ulasku. Atrijum krasi ozelenjeni zid, obogaćen bujnim tropskim biljkama, koji se prožima i kao detalj na fasadi samog hotela. Kao sinergija eksterijera i enterijera, ovaj jedinstveni metod dekoracije približava vas prirodi i unosi malo spoljašnjeg sveta u unutrašnjost ovog izuzetnog apartmana. Svi zidovi i kompletan nameštaj presvučeni svilom, stvaraju neverovatan ugođaj pri svakom dodiru. U dnevnoj zoni, koja je dekorisana sa stilom i pregršt luksuznih elemenata, nalaze se velike staklene površine sa predivnim pogledom. Iza garniture za sedenje je integrisan veliki radni sto, za sve nas koji volimo da radimo na odmoru ili uživamo na poslu. Klizna vrata sa ogledalima, vode od dnevne zone do spavaće sobe, u kojoj se nalazi mekani i plišani krevet koji vas mami da legnete i odlutate u svoj svet iz snova. Luksuzno kupatilo je fantastično dekorisano i opremljeno za dve osobe, sa transparetnim pregradama i ogledalima, koje u svom sastavu poseduje i veliki garderober. “Urban” apartman je pravo remek delo vanvremenske elegancije, koji predstavlja harmonični i balansirani spoj drveta, vode i kamena, obogaćen svilom na svakom koraku.\nPoput “Urban” apartmana, i svi ostali Hansar Bankok apartmani predstavljaju lično utočište koje vam nude svaku luksuznu pogodnost koja vam padne napamet. Ovi prostrani apartmani prilagođavaju se svim vašim potrebama, od “Studio” apartmana, koji su prvenstveno namenjeni poslovnim ljudima i opuštenim putnicima koji traže nešto više od samo obične hotelske sobe, do “Loft” dupleks apartmana, koji su namenjeni zabavi i uživanju sa prijateljima ili porodicom. U ponudi se nalaze i “Edge” apartmani sa neverovatnim pogledom na panoramu grada, iz jedinstvenih visećih ležaljki i intimnih niša, koji vam pružaju fascinantan osećaj uživanja u izlasku ili zalasku sunca, kao i “Vertigo” apartmani, koji su specijalno dizajnirani za goste koji uživaju u neverovatnim visinama urbanog i luksuznog životnog stila, jer njihove sobe deluju kao da plutaju iznad grada. Veoma su dekadentne i boemski uređene, namenjene isključivo zadovoljstvu.\nKada govorimo o gastronomiji, ovaj hotel vam pruža nekoliko opcija po pitanju obroka u kojima možete uživati. Za doručak se možete odlučiti za neki od brojnih specijaliteta koje vam nudi Eve restoran, a koji potiču iz zapadne i azijske kuhinje. Ukoliko ste raspoloženi za osvežavajuće piće, posetite Zest bar pored bazena. Opušteni ručkovi i užine su ono što je proslavilo renomirani Café Boca, dok je glavno mesto okupljanja bogatih i poznatih u večernjim časovima restoran Vue. U svakom od ovih mesta, osetićete se kao da ste deo kraljevske porodice.\nUkoliko uživate u sportu i aktivnom životnom stilu, preporučujemo vam da posetite fitness centar na dva nivoa, koji ima pogled na savršeno uređeni golf teren i trkačku stazu, koji su deo Royal Bangkok sportskog kluba. Ovaj fitness centar opremljen je najmodernijom fitness opremom, Lifefitness brenda, koja uključuje 3 eliptične mašine sa priključkom za iPod, 3 fitness trake sa iPod priključcima, 2 trenažne bicikle, jednu spravu sa više upotreba, kao što su tegovi za noge, grudni koš, ramena, lateralni tegovi, vežbe u sedećem položaju, ceo komplet tegova za samostalno vežbanje, pun set medicinskih lopti, fitness lopti i joga prostirki. U toku vežbanja dostupni su vam članovi Fitness tima sa posebnim sertifikatima, koji su tu da vas posavetuju i da vam pomognu na bilo koji način.\nKada završite sa vežbanjem i osetite potrebu za opuštanjem, uskočite u fantastični infiniti bazen i osetite se kao da ste jedina osoba na svetu. Ili, ukoliko želite da vam se ugađa na svaki mogući način, posetite hram regeneracije u samom srcu grada, Hansar Luxsa Spa. Ovaj predivni spa centar inspirisan je drevnim tajlandskim tajnama regeneracije i balansiranom prirodnom energijom, a nudi vam jedinstvene tretmane, nakon kojih ćete se osećati kao novi, opušteni i spremni za nove izazove.\nZavršite vaš dan u Bangkoku posetom Sky Terasi, najnovijem i nedavno otvorenom baru na krovu, koji je izuzetan za održavanja mnogih ekskluzivnih događaja. Na trenutak zastanite, udahnite duboko i osetite čaroliju Hansara – osetite trenutak pune radosti i sreće…\nHansar luksuzni stil je stvoren da vas razmazi, da vam ugađa i da u njemu uživate dok stvarate uspomene koje ćete pamtiti do kraja života…\nZa više informacija posetite: Hansar Bangkok hotel\nSlike i video: Hansar Bangkok hotel\nPROČITAJTE SLEDEĆI TEKST: LA MAISON FAVART HOTEL


0 11 Oktobra, 2021 12:55\nIzuzetno mlada, ali borbena ekipa Podgrmeča, u prvoj utakmici nakon smrti našeg bivšeg igrača i trenera Benjamina Bene Ključanina, pobijedila ekipu Brekovice visokim rezultatom 7:0.\nHvale vrijedan potez je uradio pomoćni trener #Rufad_Hromalić-Kec, koji je danas bio u ulozi glavnog trenera, a koji je u vrh napada stavio #Nedima_Ramića, koji mu se je odužio na najbolji mogući način, postigavši čak tri gola.\nBravo Kec, bravo Nedo.Naravno, maksimalni doprinos dali su i svi ostali igrači, a svoj debi za prvi tim danas je imao i naš mladi golman #Emir_Trnjanin, a po rezultatu utakmice, evidentno je da je odlično obavio povjereni mu zadatak.\nTreba napomenuti da su utakmicu igrala i naša dva novopečena studenta Ensar Krupic i #Muamer_Hasanbegović, koji su zbog ove utakmice danas bili u Sanskom Mostu.Dva gola danas je postigao #Amar_Paunović, a strijelci su bili i #Krupić_Ensar i #Husanović_Anel po jedan gol.\nTreba napomenuti i povratak u ekipu nekadašnjeg prvotimca #Almedina_Krkića. Osim golmana Trnjanina, debi za Podgrmeč je zabilježio i naš Kanađanin #Sljoka_Kenan, a u igru je ušao i naš drugi mladi Kanađanin #Alem_Zulfikar_Džumhur, koji je nedavno također debitovao za Podgrmeč\n.Valja napomenuti i to da niti jedan igrač Podgrmeča danas nije dobio ni žuti, ni crveni karton.\n„Pohod na Mulež“


Oba tima su bila bez važnih "poluga", kod Budućnost Krušika izostao je standardni štoperski tandem Gentić - Stevanović, dok za Radnički nije igrao vezista Petrović.\nPrvo poluvreme pripalo je timu iz višeg ranga koji je konstantno pritiskao protivnika i imao daleko više loptu u posedu. Nakon odlične asistencije Isidorovića, Stefan Ilić je lako prevario Prodanovića i doveo Budućnost Krušik u vođstvo. Izgledalo je da bi trećeligaš mogao i do ozbiljnije prednosti, ali je u samoj završnici prvog dela Lazar Petrašević posle solo akcije postigao lep pogodak za poravnanje.\nPočetak drugog poluvremena doneo je nekoliko šansi za ekipu Radničkog, a drugi pogodak momci trenera Markovića postigli su iz klasične kontre. Akcija iz tri poteza: Marković - Gošić - Petrašević krunisana je pogotkom za vođstvo, a kako se kasnije ispostavilo i pobedu ekipe sa Petog puka.\nDo kraja je ekipa Budućnost Krušika napadala, posigla još jedan pogodak preko Ilića, ali je on poništen zbog ofsajda, čini se neopravdano.\nBudućnost Krušik - Radnički 1:2 (1:1)\nUb, SC Matić, Gledalaca:50. Sudija Nemanja Jovanović Džajić (Ub). Žuti katroni: Đuketić, Jovanović (Budućnost Krušik), Gošić (Radnički)\nStrelci: S. Ilić u 15 minutu za Budućnost Krušik, a Petrašević u 45. i 73. minutu za Radnički.


Huawei: Srpski studenti uvek među najboljima! - Mondo\nMondo utorak, 14. novembar 2017. | MONDO/Agencije\nPopović je rekao da program obuke uključuje treninge u području najnaprednijih tehnologija za telekomunikacije, IT, Cloud, 5G, kao i Internet of Things, " pametnih mreža" i " pametnih gradova". "Reč je o digitalnim tehnologijama koje unapređuju efikasnost industrije i olakšavaju život ljudi širom planete. To više nije budućnost, to je sadašnjost u kojoj živimo. Ako želimo da razvijamo ekonomiju zasnovanu na inovacijama, moramo stalno da učimo i unapređujemo naša znanja ", rekao je Popović.\nBenchmark pre 59 minuta